title: Cás T-249/22: Caingean arna tabhairt an 6 Bealtaine 2022 – Ponomarenko v an Chomhairle

text:
               27.6.2022

               GA

               Iris Oifigiúil an Aontais Eorpaigh

               C 244/42

      Caingean arna tabhairt an 6 Bealtaine 2022 – Ponomarenko v an Chomhairle
      (Cás T-249/22)
      (2022/C 244/59)
      Teanga an cháis: an Ghearmáinis

         Páirtithe

         Iarratasóir: Alexander Ponomarenko (Moscó, an Rúis) (ionadaí: M. Komuczky, Dlíodóir)

         Cosantóir: Comhairle an Aontais Eorpaigh

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  a dhearbhú, i gcomhréir le hAirteagal 263 CFAE, go bhfuil Cinneadh (CBES) 2022/241 ón gComhairle an 21 Feabhra 2022 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2022, L 59, lch. 1), agus Rialachán Cur Chun Feidhme (AE) 2022/336 ón gComhairle an 28 Feabhra 2022 lena gcuirtear chun feidhme Rialachán (AE) 269/2014 ón gComhairle maidir le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2022, L 58, lch. 1), a mhéid a dhéanann siad difear don ghearánaí, ar neamhní.

                  —

                  a ordú don Chomhairle na costais a íoc i gcomhréir le hAirteagal 134 de Rialacha Nós Imeachta na Cúirte Ginearálta.

         Saincheisteanna dlí agus príomhargóintí

      Mar thaca leis an gcaingean, maíonn an t-iarratasóir saincheisteanna dlí.

                  1.

                  Bunaítear an chéad saincheist dlí ar neamhrialtachtaí nós imeachta:

                              —

                              Éilíonn an t-iarratasóir gur mhainnigh an Chomhairle a hoibleagáid imscrúdaithe ós rud é nach dtagann an chúis atá luaite sna doiciméid lena áireamh ar an liosta leis an méid atá sa ráiteas ar na cúiseanna.

                              —

                              Anuas air sin, níl an fhianaise a cuireadh ar fáil ábhartha ó thaobh an ama de agus níor scrúdaíodh le doimhneacht chuí í sa tréimhse ghearr ama.

                              —

                              Ar an taobh eile, ní leor na fíorais a ghlacann an Chomhairle leo, fiú dá mbeidís fíor, chun tacú le glacadh na ngníomhartha dlí a chonspóidtear.

                  2.

                  Bunaítear an dara saincheist dlí ar earráid fhollasach measúnaithe:

                              —

                              Éilíonn an t-iarratasóir nach bhfuil na fíorais ar ghlac an Chomhairle leo cruinn. Áitíonn sé gur fear gnó rathúil é agus nach bhfuil baint aige in aon slí leis na cúinsí arna lua ag an gComhairle

                              —

                              Thairis seo, thit na fíorais sin amach tamall ró-fhada ó shin le tacú leis an gcúis ar a bhfuil an Comhairle ag brath, a cuireadh san aimsir láithreach, lena áireamh ar an liosta.

                              —

                              Tá an fhianaise arna soláthar ag an gComhairle bunaithe go heisiach ar fhoinsí neamhiontaofa nach bhfuil a gcuid sonraí fíoraithe. Thairis sin, tá sí i gcontrárthacht le, agus ní fhreagraíonn sí do réaltacht na bhfíoras. Ina theannta sin, tharla siad ró-fhada ó shin le bheith ábhartha ar bhealach ar bith.

                  3.

                  Bunaítear an tríú saincheist dlí ar shárú ar phrionsabal na comhréireachta:

                              —

                              Níl na bearta arna nglacadh ag an gComhairle, a mhéid a dhéanann siad difear don iarratasóir, comhréireach, ós rud é nach bhfuil siad iomchuí chun na cuspóirí atá á saothrú ag an gComhairle a bhaint amach, i dtuairim an iarratasóra.

                  4.

                  Bunaítear an ceathrú saincheist dlí ar shárú ar an gceart bunúsach chun maoine:

                              —

                              Leis na gníomhartha dlí chonspóidtear, rinneadh sáraíodh an ceart bunúsach chun maoine de chuid an iarratasóra, dar leis. Thairis sin, níl údar maith leis an sárú sin.

                  5.

                  Bunaítear an cúigiú saincheist dlí ar shárú ar phrionsabal na córa comhionainne

                              —

                              Ós rud é go bhfuil an t-iarratasóir ar an liosta, murab ionann agus go leor gnóthas eile a bhfuil seasamh comhchosúil acu, sáraíonn an Chomhairle, ina thuairim, prionsabal na córa comhionainne leis na gníomhartha dlí a chonspóidtear.


title: Cás T-250/22: Caingean arna tabhairt an 6 Bealtaine 2022 – Indetec v an Coimisiún agus páirtithe eile

text:
               27.6.2022

               GA

               Iris Oifigiúil an Aontais Eorpaigh

               C 244/43

      Caingean arna tabhairt an 6 Bealtaine 2022 – Indetec v an Coimisiún agus páirtithe eile
      (Cás T-250/22)
      (2022/C 244/60)
      Teanga an cháis: an Spáinnis

         Páirtithe

         Iarratasóir: Ingeniería para el Desarrollo Tecnológico, SL (Indetec) (Valencia, an Spáinn) (ionadaí: J. Navas Marqués, abogado)

         Cosantóir: an Coimisiún Eorpach, an Ghníomhaireacht Feidhmiúcháin Eorpach um an Aeráid, Bonneagar agus Comhshaol (CINEA), Gníomhaireacht Feidhmiúcháin na Comhairle Nuálaíochta Eorpaí agus na bhFiontar Beag agus Meánmhéide (EISMEA)

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  de bhun Airteagal 263 CFAE, rún dar dáta an 10 Márta 2022 agus uimhir thagartha Ares (2022) 1775149 ón nGníomhaireacht Feidhmiúcháin Eorpach um an Aeráid, Bonneagar agus Comhshaol (CINEA) (dá ngairtear “EASME” anois) ar gníomhaireacht tharmligthe de chuid an Choimisiún Eorpaigh atá inti, a chur ar neamhní;

                  —

                  a dhearbhú, de bhun Airteagal 272 CFAE, gur chuir an t-iarratasóir clásal II.9.1 de Choinníollacha Ginearálta an Chomhaontaithe Deontais don chlár LIFE (1) a síníodh an 10 Meitheamh 2016 idir EASME agus, i measc páirtithe eile, an páirtí seo, a raibh ionadaíocht chuí déanta air don síniú sin ag an tairbhí comhordaithe INNOTECNO, i bhfeidhm go cruinn;

                  —

                  a ordú don Choimisiún Eorpach, trína ghníomhaireacht EASME, an tsuim iomlán de € 335 900,00 a íoc leis an iarratasóir chun a oibleagáidí conarthacha a chomhlíonadh de réir Chomhaontú Deontais an chláir LIFE a síníodh an 10 Meitheamh 2016 idir EASME agus, i measc páirtithe eile, an páirtí seo, a raibh ionadaíocht chuí déanta air don síniú sin ag an tairbhí comhordaithe INNOTECNO;

                  —

                  a ordú don chosantóir na costais a íoc.

         Saincheisteanna dlí agus príomhargóintí

      Mar thaca leis an gcaingean, maíonn an t-iarratasóir cúig shaincheist dlí.

                  1.

                  An chéad saincheist dlí lena n-éilítear sárú ar an gConradh ar Fheidhmiú an Aontais Eorpaigh agus go sonrach ar Airteagal 298 de agus ar Airteagal 41 de Chairt um Chearta Bunúsacha an Aontais Eorpaigh maidir le hoibleagáid an dea-riaracháin.

                  2.

                  An dara saincheist dlí lena n-éilítear sárú ar Airteagal 202(4) de Rialachán (AE, Euratom) Uimh. 2018/1046 (2).

                  3.

                  An tríú saincheist dlí lena n-éilítear sárú ar phrionsabal na comhréireachta.

                  4.

                  An ceathrú saincheist dlí lena n-éilítear sárú ar cheart na cosanta.

                  5.

                  An cúigiú saincheist dlí lena n-éilítear sárú ar chlásal II.9.I de Choinníollacha Ginearálta an Chomhaontaithe Deontais.

         (1)  Clár de chuid an Aontais Eorpaigh ar mhaithe leis an gComhshaol agus maidir le Gníomhú ar son na hAeráide.

         (2)  Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (IO L 193, 30.7.2018, lch. 1).


title: Cás T-252/22: Caingean arna tabhairt an 9 Bealtaine 2022 – Timchenko v an Chomhairle

text:
               27.6.2022

               GA

               Iris Oifigiúil an Aontais Eorpaigh

               C 244/44

      Caingean arna tabhairt an 9 Bealtaine 2022 – Timchenko v an Chomhairle
      (Cás T-252/22)
      (2022/C 244/61)
      Teanga an cháis: an Fhraincis

         Páirtithe

         Iarratasóir: Gennady Nikolayevich Timchenko (An Ghinéiv, an Eilvéis) (ionadaithe: T. Bontinck, A. Guillerme, L. Burguin, S. Bonifassi agus E. Fedorova, Dlíodóirí)

         Cosantóir: Comhairle an Aontais Eorpaigh

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  Cinneadh (CBES) 2022/337/CBES (1) ón gComhairle an 28 Feabhra 2022 a neamhniú a mhéid a liostaíonn sé an t-iarratasóir in Uimh. 694 den iarscríbhinn a ghabhann leis an gCinneadh sin;

                  —

                  Rialachán Cur Chun Feidhme (AE) 2022/336 (2) an 28 Feabhra 2022 a neamhniú a mhéid a liostaíonn sé an t-iarratasóir in Uimh. 694 den iarscríbhinn a ghabhann leis an Rialachán sin;

                  —

                  a ordú don Chomhairle 1 000 000 euro a íoc mar sholáthar i ndáil leis an damáiste neamhábhartha a bhain don iarratasóir;

                  —

                  a ordú don Chomhairle na costais a íoc.

         Saincheisteanna dlí agus príomhargóintí

      Mar thaca leis an gcaingean, maíonn an t-iarratasóir cúig shaincheist dlí.

                  1.

                  An chéad saincheist dlí, lena n-éilítear sárú ar an gceart chun cosanta breithiúnaí éifeachtaí agus ar an oibleagáid cúiseanna a lua.

                  2.

                  An dara saincheist dlí, lena n-éilítear sárú ar phrionsabal na comhréireachta agus na gceart bunúsach.

                  3.

                  An tríú saincheist dlí, lena n-éilítear earráid shoiléir mheasúnaithe, go háirithe maidir leis an bhforas a bhaineann leis an gcaidreamh idir an t-iarratasóir agus an tUachtarán Putin, stádas an iarratasóra mar scairshealbhóir in Volga Group agus a stádas mar scairshealbhóir in Bank Rossiya.

                  4.

                  An ceathrú saincheist dlí, lena n-éilítear sárú ar phrionsabal na córa comhionainne.

                  5.

                  An cúigiú saincheist dlí, lena n-éilítear sárú ar na Conarthaí, go háirithe prionsabal na saorghluaiseachta do shaoránaigh an Aontais Eorpaigh agus na rialacha maidir leis an mbunús dlí is infheidhme.

         (1)  Cinneadh (CBES) 2022/337 ón gComhairle an 28 Feabhra 2022 lena leasaítear Cinneadh 2014/145/CBES maidir le bearta sriantacha i ndáil le gníomhaíochtaí lena mbaineann an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2022 L 59, lch. 1).

         (2)  Rialachán Cur Chun Feidhme (AE) 2022/336 ón gComhairle an 28 Feabhra 2022 lena gcuirtear chun feidhme Rialachán (AE) Uimh. 269/2014 maidir le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2022 L 58, lch. 1).


title: Cás T-254/22: Caingean arna tabhairt an 10 Bealtaine 2022 – “ANITA” Grzegorz Mordalski v EUIPO

text:
               27.6.2022

               GA

               Iris Oifigiúil an Aontais Eorpaigh

               C 244/45

      Caingean arna tabhairt an 10 Bealtaine 2022 – “ANITA” Grzegorz Mordalski v EUIPO
      (Cás T-254/22)
      (2022/C 244/62)
      Teanga inar taisceadh an t-iarratas: an Pholainnis

         Páirtithe

         Iarratasóir:“ANITA” Grzegorz Mordalski (Działoszyn, an Pholainn) (ionadaí: A. Korbela, Dlíodóir)

         Cosantóir: Oifig Maoine Intleachtúla an Aontais Eorpaigh (EUIPO)

         Páirtí eile sna himeachtaí os comhair an Bhoird Achomhairc: Anita Food, SA (Líoma, Peiriú)

         Sonraí na n-imeachtaí os comhair EUIPO

         Dílseánach an trádmhairc faoi cheist: Páirtí eile sna himeachtaí os comhair an Bhoird Achomhairc

         Trádmharc atá faoi cheist: Focalmharc de chuid an Aontais Eorpaigh “ANITA” – Trádmharc de chuid an Aontais Eorpaigh Uimh. 8 291 056

         Nós imeachta os comhair EUIPO: Imeachtaí maidir le neamhbhailíocht

         Cinneadh atá faoi chonspóid: Cinneadh ón gCeathrú Bord Achomhairc de EUIPO an 3 Márta 2022 i gCás R 1616/2021-4

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an Cinneadh ón gCeathrú Bord Achomhairc de EUIPO an 3 Márta 2022 i gCás R 1616/2021-4 a chur ar neamhní;

                  —

                  an Cinneadh (arna thabhairt roimh an gCinneadh thuasluaite) ó Rannán Cealúcháin EUIPO an 26 Iúil 2021, arna thabhairt i gCás Uimh. 000047106 C; agus

                  —

                  iarratas an 1 Samhain 2020 ar dhearbhú neamhbhailíochta maidir le clárú thrádmharc de chuid an Aontais Eorpaigh ANITA 008291056, thar ceann Anita Food SA. Carretera Central No 869, Santa Anita Lima 43, Peiriú, a ndearnadh iarratas ina leith an 11 Bealtaine 2009 agus cosanta go dtí an 11 Bealtaine 2019, a chur ar ais go EUIPO.

         Saincheist dlí arna maíomh

                  —

                  Léirmhíniú mícheart ar Rialachán (AE) 2017/1001 ó Pharlaimint na hEorpa agus ón gComhairle, lena raibh dearbhú go bhfuil neambhailíocht na dtrádmharc de chuid an Aontais Eorpaigh atá imithe in éag cheana do-ghlactha.


title: Cás T-260/22: Caingean arna tabhairt an 12 Bealtaine 2022 – Freixas Montpelt agus páirtithe eile v Coiste na Réigiún

text:
               27.6.2022

               GA

               Iris Oifigiúil an Aontais Eorpaigh

               C 244/46

      Caingean arna tabhairt an 12 Bealtaine 2022 – Freixas Montpelt agus páirtithe eile v Coiste na Réigiún
      (Cás T-260/22)
      (2022/C 244/63)
      Teanga an cháis: an Fhraincis

         Páirtithe

         Iarratasóirí: David Freixas Montpelt (Berchem Sainte Agathe, an Bheilg), Gustavo Lopez Cutillas (Woluwé Saint Pierre, an Bheilg), Valeria Schirru (An Bhruiséil, an Bheilg), Svetlozar Andreev (An Bhruiséil) (ionadaithe: L. Levi agus P. Baudoux, Dlíodóirí)

         Cosantóir: Coiste na Réigiún

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  a dhearbhú go bhfuil an chaingean seo inghlactha agus go bhfuil bunús maith léi;

                  —

                  dá bhrí sin, liosta na n-oifigeach atá incháilithe le haghaidh ardú céime don chleachtadh bliaintúil um ardú céime 2021 a neamhniú a mhéid nach n-áirítear sa liosta sin ainm an Uasail Freixas Montpelt ag grád AST5, an Uasail Lopez Cutillas ag grád AD6, Schirru Uasal ag grád SC2 agus an Uasail Andreev Svetlozar ag grád AD10;

                  —

                  a mhéid is gá, cinneadh an chosantóra an 11 Feabhra 2022 lena ndiúltaítear d’éilimh na n-iarratasóirí a neamhniú;

                  —

                  a ordú don chosantóir na costais go léir a íoc.

         Saincheisteanna dlí agus príomhargóintí.

      Mar thaca leis an gcaingean, maíonn an t-iarratasóir dhá shaincheist dlí.

                  1.

                  An chéad saincheist dlí, lena n-éilítear pléadáil neamhdhleathachta i dtaca le cinneadh an 16 Meitheamh 2021, a sháraíonn Airteagal 45(1) de Rialacháin Foirne Oifigigh an Aontais Eorpaigh.

                  2.

                  An dara saincheist dlí, lena n-éilítear pléadáil neamhdhleathachta chinneadh an 16 Meitheamh 2021 a sháraíonn prionsabal an neamh-idirdhealaithe.


title: Cás T-264/22: Caingean arna tabhairt an 13 Bealtaine 2022 – Suichi v EUIPO– Michael Kors (Switzerland) International (MK MARKTOMI MARKTOMI)

text:
               27.6.2022

               GA

               Iris Oifigiúil an Aontais Eorpaigh

               C 244/46

      Caingean arna tabhairt an 13 Bealtaine 2022 – Suichi v EUIPO– Michael Kors (Switzerland) International (MK MARKTOMI MARKTOMI)
      (Cás T-264/22)
      (2022/C 244/64)
      Teanga inar taisceadh an t-iarratas: an Béarla

         Páirtithe

         Iarratasóir: Lin Suicha (Zhejiang, an tSín) (ionadaí: J. Donoso Romero, Dlíodóir)

         Cosantóir: Oifig Maoine Intleachtúla an Aontais Eorpaigh (EUIPO)

         Páirtí eile sna himeachtaí os comhair an Bhoird Achomhairc: Michael Kors (Switzerland) International GmbH (Manno, an Eilvéis)

         Sonraí na n-imeachtaí os comhair EUIPO

         Dílseánach an trádmhairc faoi cheist: An t-iarratasóir os comhair na Cúirte Ginearálta

         Trádmharc faoi cheist: marc fíortha MK MARKTOMI MARKTOMI de chuid an Aontais Eorpaigh – trádmharc Uimh. 17 946 599 de chuid an Aontais Eorpaigh

         Nós imeachta os comhair EUIPO: Imeachtaí cealaithe

         Cinneadh atá faoi chonspóid: Cinneadh ón gcéad Bhord Achomhairc de chuid EUIPO an 10 Márta 2022 i gcás R 1899/2021 – 1

         An t-ordú atá á lorg

      Iarrann an t-iarratasóir ar an gCúirt Ghinearálta:

                  —

                  an méid ar tugadh le fios go léir mar chuid dá cinneadh atá faoi chonspóid a chur ar neamhní;

                  —

                  an t-iarratas ar dhearbhú neamhbhailíochta a dhiúltú ina iomláine;

                  —

                  a ordú do EUIPO agus don idiragraí na costais a íoc.

         Saincheist dlí

                  —

                  Sárú ar Airteagal 60(1)(a) i gcomhar le hAirteagal 8(1)(b) de Rialachán (AE) 2017/1001 ó Pharlaimint na hEorpa agus ón gComhairle.


title: Cás T-107/21: Breithiúnas na Cúirte Ginearálta an 27 Aibreán 2022 – Amisi Kumba v an Chomhairle (Comhbheartas eachtrach agus slándála – Bearta sriantacha a rinneadh i dtaca leis an staid i bPoblacht Dhaonlathach an Chongó – Reo na gcistí – Srianta le ligean isteach ar chríoch na mBallstát – Ainm an iarratasóra a choinneáil ar na liostaí de na daoine atá i gceist – An ceart chun éisteacht a fháil – Cruthúnas gur cuí na hainmneacha a chuimsiú agus a choinneáil ar na liostaí – Earráid fhollasach mheasúnaithe – Buanú na gcúinsí fíorasacha agus dlíthiúla ba bhun le glacadh na mbeart sriantach)

text:
               27.6.2022

               GA

               Iris Oifigiúil an Aontais Eorpaigh

               C 244/30

      Breithiúnas na Cúirte Ginearálta an 27 Aibreán 2022 – Amisi Kumba v an Chomhairle
      (Cás T-107/21) (1)

      (Comhbheartas eachtrach agus slándála - Bearta sriantacha a rinneadh i dtaca leis an staid i bPoblacht Dhaonlathach an Chongó - Reo na gcistí - Srianta le ligean isteach ar chríoch na mBallstát - Ainm an iarratasóra a choinneáil ar na liostaí de na daoine atá i gceist - An ceart chun éisteacht a fháil - Cruthúnas gur cuí na hainmneacha a chuimsiú agus a choinneáil ar na liostaí - Earráid fhollasach mheasúnaithe - Buanú na gcúinsí fíorasacha agus dlíthiúla ba bhun le glacadh na mbeart sriantach)
      (2022/C 244/40)
      Teanga an cháis: an Fhraincis

         Páirtithe

         Iarratasóir: Gabriel Amisi Kumba (Kinshasa, Poblacht Dhaonlathach an Chongó) (ionadaithe: T. Bontinck, P. De Wolf, A. Guillerme agus T. Payan, Dlíodóirí)

         Cosantóir: Comhairle an Aontais Eorpaigh (ionadaithe: B. Driessen agus H. Marcos Fraile, i gcáil Gníomhairí)

         Ábhar

      Lena chaingean faoi Airteagal 263 CFAE, iarrann an t-iarratasóir go ndéanfaí, sa chéad áit, Cinneadh (CBES) 2020/2033 ón gComhairle an 10 Nollaig 2020 lena leasaítear Cinneadh 2010/788/CBES a bhaineann le bearta sriantacha i gcoinne Phoblacht Dhaonlathach an Chongó (IO 2020 L 419, lch. 30), agus, sa dara háit, Rialachán Cur Chun Feidhme (AE) 2020/2021 ón gComhairle an 10 Nollaig 2020 lena gcuirtear chun feidhme Airteagal 9 de Rialachán (CE) Uimh. 1183/2005 lena bhforchuirtear bearta sriantacha sonracha áirithe a dhírítear i gcoinne daoine atá ag gníomhú de shárú ar an lánchosc arm i dtaca le Poblacht Dhaonlathach an Chongó, a mhéid a bhaineann na gníomhartha sin leis an iarratasóir, a chur ar neamhní.

         An chuid oibríochtúil

                  1.

                  Diúltaítear don chaingean;

                  2.

                  Ordaítear do Gabriel Amisi Kumba na costais a íoc.

         (1)  IO C 128, 12.4.2021.


title: Cás T-108/21: Breithiúnas na Cúirte Ginearálta an 27 Aibreán 2022 – Ilunga Luyoyo v an Chomhairle (Comhbheartas eachtrach agus slándála – Bearta sriantacha a rinneadh i dtaca leis an staid i bPoblacht Dhaonlathach an Chongó – Reo na gcistí – Srianta le ligean isteach ar chríoch na mBallstát – Ainm an iarratasóra a choinneáil ar liostaí na ndaoine atá i gceist – Cruthúnas gur cuí na hainmneacha a chuimsiú agus a choinneáil ar na liostaí – Earráid fhollasach mheasúnaithe – Buanú na gcúinsí fíorasacha agus dlíthiúla ba bhun le glacadh na mbeart sriantach)

text:
               27.6.2022

               GA

               Iris Oifigiúil an Aontais Eorpaigh

               C 244/30

      Breithiúnas na Cúirte Ginearálta an 27 Aibreán 2022 – Ilunga Luyoyo v an Chomhairle
      (Cás T-108/21) (1)

      (Comhbheartas eachtrach agus slándála - Bearta sriantacha a rinneadh i dtaca leis an staid i bPoblacht Dhaonlathach an Chongó - Reo na gcistí - Srianta le ligean isteach ar chríoch na mBallstát - Ainm an iarratasóra a choinneáil ar liostaí na ndaoine atá i gceist - Cruthúnas gur cuí na hainmneacha a chuimsiú agus a choinneáil ar na liostaí - Earráid fhollasach mheasúnaithe - Buanú na gcúinsí fíorasacha agus dlíthiúla ba bhun le glacadh na mbeart sriantach)
      (2022/C 244/41)
      Teanga an cháis: an Fhraincis

         Páirtithe

         Iarratasóir: Ferdinand Ilunga Luyoyo (Kinshasa, Poblacht Dhaonlathach an Chongó) (ionadaithe: T. Bontinck, P. De Wolf, A. Guillerme agus T. Payan, Dlíodóirí)

         Cosantóir: Comhairle an Aontais Eorpaigh (ionadaithe: M.-C. Cadilhac et H. Marcos Fraile, i gcáil Gníomhairí)

         Maidir le:

      Lena chaingean faoi Airteagal 263 CFAE, iarrann an t-iarratasóir go ndéanfaí, sa chéad áit, Cinneadh (CBES) 2020/2033 ón gComhairle an 10 Nollaig 2020 lena leasaítear Cinneadh 2010/788/CBES a bhaineann le bearta sriantacha i gcoinne Phoblacht Dhaonlathach an Chongó (IO 2020 L 419, lch. 30), agus, sa dara háit, Rialachán Cur Chun Feidhme (AE) 2020/2021 ón gComhairle an 10 Nollaig 2020 lena gcuirtear chun feidhme Airteagal 9 de Rialachán (CE) Uimh. 1183/2005 lena bhforchuirtear bearta sriantacha sonracha áirithe a dhírítear i gcoinne daoine atá ag gníomhú de shárú ar an lánchosc arm i dtaca le Poblacht Dhaonlathach an Chongó, a mhéid a bhaineann na gníomhartha sin leis an iarratasóir, a chur ar neamhní.

         An chuid oibríochtúil

                  1.

                  Cuirtear Cinneadh (CBES) 2020/2033 ón gComhairle an 10 Nollaig 2020 lena leasaítear Cinneadh 2010/788/CBES a bhaineann le bearta sriantacha i gcoinne Phoblacht Dhaonlathach an Chongó (IO 2020 L 419, lch. 30), agus Rialachán Cur Chun Feidhme (AE) 2020/2021 ón gComhairle an 10 Nollaig 2020 lena gcuirtear chun feidhme Airteagal 9 de Rialachán (CE) Uimh. 1183/2005 lena bhforchuirtear bearta sriantacha sonracha áirithe a dhírítear i gcoinne daoine atá ag gníomhú de shárú ar an lánchosc arm i dtaca le Poblacht Dhaonlathach an Chongó ar neamhní, a mhéid a bhaineann na gníomhartha sin le Ferdinand Ilunga Luyoyo.

                  2.

                  Ordaítear do Chomhairle an Aontais Eorpaigh na costais a íoc.

         (1)  IO C 128, 12.4.2021.


title: Cás T-109/21: Breithiúnas na Cúirte Ginearálta an 27 Aibreán 2022 – Kazembe Mupompa v an Chomhairle (Comhbheartas eachtrach agus slándála – Bearta sriantacha a rinneadh i dtaca leis an staid i bPoblacht Dhaonlathach an Chongó – Reo na gcistí – Srianta le ligean isteach ar chríoch na mBallstát – Ainm an iarratasóra a choinneáil ar na liostaí de na daoine atá i gceist – An ceart chun éisteacht a fháil – Cruthúnas gur cuí na hainmneacha a chuimsiú agus a choinneáil ar na liostaí – Earráid fhollasach mheasúnaithe – Buanú na gcúinsí fíorasacha agus dlíthiúla ba bhun le glacadh na mbeart sriantach)

text:
               27.6.2022

               GA

               Iris Oifigiúil an Aontais Eorpaigh

               C 244/31

      Breithiúnas na Cúirte Ginearálta an 27 Aibreán 2022 – Kazembe Mupompa v an Chomhairle
      (Cás T-109/21) (1)

      (Comhbheartas eachtrach agus slándála - Bearta sriantacha a rinneadh i dtaca leis an staid i bPoblacht Dhaonlathach an Chongó - Reo na gcistí - Srianta le ligean isteach ar chríoch na mBallstát - Ainm an iarratasóra a choinneáil ar na liostaí de na daoine atá i gceist - An ceart chun éisteacht a fháil - Cruthúnas gur cuí na hainmneacha a chuimsiú agus a choinneáil ar na liostaí - Earráid fhollasach mheasúnaithe - Buanú na gcúinsí fíorasacha agus dlíthiúla ba bhun le glacadh na mbeart sriantach)
      (2022/C 244/42)
      Teanga an cháis: an Fhraincis

         Páirtithe

         Iarratasóir: Kalev Mutondo (Kinshasa, Poblacht Dhaonlathach an Chongó) (ionadaithe: T. Bontinck, P. De Wolf, A. Guillerme agus T. Payan, Dlíodóirí)

         Cosantóir: Comhairle an Aontais Eorpaigh (ionadaithe: B. Driessen agus H. Marcos Fraile, i gcáil Gníomhairí)

         Ábhar

      Lena chaingean faoi Airteagal 263 CFAE, iarrann an t-iarratasóir go ndéanfaí, sa chéad áit, Cinneadh (CBES) 2020/2033 ón gComhairle an 10 Nollaig 2020 lena leasaítear Cinneadh 2010/788/CBES a bhaineann le bearta sriantacha i gcoinne Phoblacht Dhaonlathach an Chongó (IO 2020 L 419, lch. 30), agus, sa dara háit, Rialachán Cur Chun Feidhme (AE) 2020/2021 ón gComhairle an 10 Nollaig 2020 lena gcuirtear chun feidhme Airteagal 9 de Rialachán (CE) Uimh. 1183/2005 lena bhforchuirtear bearta sriantacha sonracha áirithe a dhírítear i gcoinne daoine atá ag gníomhú de shárú ar an lánchosc arm i dtaca le Poblacht Dhaonlathach an Chongó, a mhéid a bhaineann na gníomhartha sin leis an iarratasóir, a chur ar neamhní.

         An chuid oibríochtúil

                  1.

                  Diúltaítear don chaingean;

                  2.

                  Ordaítear do Kalev Mutondo na costais a íoc.

         (1)  IO C 128, 12.4.2021.


title: Cás T-110/21: Breithiúnas na Cúirte Ginearálta an 27 Aibreán 2022 – Kampete v an Chomhairle (Comhbheartas eachtrach agus slándála – Bearta sriantacha a rinneadh i dtaca leis an staid i bPoblacht Dhaonlathach an Chongó – Reo na gcistí – Srianta le ligean isteach ar chríoch na mBallstát – Ainm an iarratasóra a choinneáil ar na liostaí de na daoine atá i gceist – An ceart chun éisteacht a fháil – Cruthúnas gur cuí na hainmneacha a chuimsiú agus a choinneáil ar na liostaí – Earráid fhollasach mheasúnaithe – Buanú gcúinsí fíorasacha agus dlíthiúla ba bhun le glacadh na mbeart sriantach)

text:
               27.6.2022

               GA

               Iris Oifigiúil an Aontais Eorpaigh

               C 244/32

      Breithiúnas na Cúirte Ginearálta an 27 Aibreán 2022 – Kampete v an Chomhairle
      (Cás T-110/21) (1)

      (Comhbheartas eachtrach agus slándála - Bearta sriantacha a rinneadh i dtaca leis an staid i bPoblacht Dhaonlathach an Chongó - Reo na gcistí - Srianta le ligean isteach ar chríoch na mBallstát - Ainm an iarratasóra a choinneáil ar na liostaí de na daoine atá i gceist - An ceart chun éisteacht a fháil - Cruthúnas gur cuí na hainmneacha a chuimsiú agus a choinneáil ar na liostaí - Earráid fhollasach mheasúnaithe - Buanú gcúinsí fíorasacha agus dlíthiúla ba bhun le glacadh na mbeart sriantach)
      (2022/C 244/43)
      Teanga an cháis: an Fhraincis

         Páirtithe

         Iarratasóir: Alex Kande Mupompa (Kinshasa, Poblacht Dhaonlathach an Chongó) (ionadaithe: T. Bontinck, P. De Wolf, A. Guillerme agus T. Payan, Dlíodóirí)

         Cosantóir: Comhairle an Aontais Eorpaigh (ionadaí: B. Driessen agus H. Marcos Fraile, i gcáil Gníomhairí)

         Ábhar

      Lena chaingean faoi Airteagal 263 CFAE, iarrann an t-iarratasóir go ndéanfaí, sa chéad áit, Cinneadh (CBES) 2020/2033 ón gComhairle an 10 Nollaig 2020 lena leasaítear Cinneadh 2010/788/CBES a bhaineann le bearta sriantacha i gcoinne Phoblacht Dhaonlathach an Chongó (IO 2020 L 419, lch. 30), agus, sa dara háit, Rialachán Cur Chun Feidhme (AE) 2020/2021 ón gComhairle an 10 Nollaig 2020 lena gcuirtear chun feidhme Airteagal 9 de Rialachán (CE) Uimh. 1183/2005 lena bhforchuirtear bearta sriantacha sonracha áirithe a dhírítear i gcoinne daoine atá ag gníomhú de shárú ar an lánchosc arm i dtaca le Poblacht Dhaonlathach an Chongó, a mhéid a bhaineann na gníomhartha sin leis an iarratasóir, a chur ar neamhní.

         An chuid oibríochtúil

                  1.

                  Diúltaítear don chaingean;

                  2.

                  Ordaítear do Ilunga Kampete na costais a íoc.

         (1)  IO C 128, 12.4.2021.


title: Cás T-112/21: Breithiúnas na Cúirte Ginearálta an 27 Aibreán 2022 – Numbi v an Chomhairle (Comhbheartas eachtrach agus slándála – Bearta sriantacha a rinneadh i dtaca leis an staid i bPoblacht Dhaonlathach an Chongó – Reo na gcistí – Srianta le ligean isteach ar chríoch na mBallstát – Ainm an iarratasóra a choinneáil ar na liostaí de na daoine atá i gceist – An ceart chun éisteacht a fháil – Cruthúnas gur cuí na hainmneacha a chuimsiú agus a choinneáil ar na liostaí – Earráid fhollasach mheasúnaithe – Buanú na na gcúinsí fíorasacha agus dlíthiúla ba bhun le glacadh na mbeart sriantach)

text:
               27.6.2022

               GA

               Iris Oifigiúil an Aontais Eorpaigh

               C 244/32

      Breithiúnas na Cúirte Ginearálta an 27 Aibreán 2022 – Numbi v an Chomhairle
      (Cás T-112/21) (1)

      (Comhbheartas eachtrach agus slándála - Bearta sriantacha a rinneadh i dtaca leis an staid i bPoblacht Dhaonlathach an Chongó - Reo na gcistí - Srianta le ligean isteach ar chríoch na mBallstát - Ainm an iarratasóra a choinneáil ar na liostaí de na daoine atá i gceist - An ceart chun éisteacht a fháil - Cruthúnas gur cuí na hainmneacha a chuimsiú agus a choinneáil ar na liostaí - Earráid fhollasach mheasúnaithe - Buanú na na gcúinsí fíorasacha agus dlíthiúla ba bhun le glacadh na mbeart sriantach)
      (2022/C 244/44)
      Teanga an cháis: an Fhraincis

         Páirtithe

         Iarratasóir: John Numbi (Kinshasa, Poblacht Dhaonlathach an Chongó) (ionadaithe: T. Bontinck, P. De Wolf, A. Guillerme agus T. Payan, Dlíodóirí)

         Cosantóir: Comhairle an Aontais Eorpaigh (ionadaithe: M.-C. Cadilhac agus H. Marcos Fraile, I gcáil Gníomhairí)

         Ábhar

      Lena chaingean faoi Airteagal 263 CFAE, iarrann an t-iarratasóir go ndéanfaí, sa chéad áit, Cinneadh (CBES) 2020/2033 ón gComhairle an 10 Nollaig 2020 lena leasaítear Cinneadh 2010/788/CBES a bhaineann le bearta sriantacha i gcoinne Phoblacht Dhaonlathach an Chongó (IO 2020 L 419, lch. 30), agus, siosa dara háit, Rialachán Cur Chun Feidhme (AE) 2020/2021 ón gComhairle an 10 Nollaig 2020 lena gcuirtear chun feidhme Airteagal 9 de Rialachán (CE) Uimh. 1183/2005 lena bhforchuirtear bearta sriantacha sonracha áirithe a dhírítear i gcoinne daoine atá ag gníomhú de shárú ar an lánchosc arm i dtaca le Poblacht Dhaonlathach an Chongó, a mhéid a bhaineann na gníomhartha sin leis an iarratasóir, a chur ar neamhní.

         An chuid oibríochtúil

                  1.

                  Diúltaítear don chaingean;

                  2.

                  Ordaítear do John Numbi na costais a íoc.

         (1)  IO C 128, 12.4.2021.


title: Cás T-119/21: Breithiúnas na Cúirte Ginearálta an 27 Aibreán 2022 – Ramazani Shadary v an Chomhairle (Comhbheartas eachtrach agus slándála – Bearta sriantacha a rinneadh i dtaca leis an staid i bPoblacht Dhaonlathach an Chongó – Reo na gcistí – Srianta le ligean isteach ar chríoch na mBallstát – Ainm an iarratasóra a choinneáil ar liostaí na ndaoine atá i gceist – An ceart chun éisteacht a fháil – Cruthúnas gur cuí na hainmneacha a chuimsiú agus a choinneáil ar na liostaí – Earráid fhollasach mheasúnaithe – Buanú na gcúinsí fíorasacha agus dlíthiúla ba bhun le glacadh na mbeart sriantach)

text:
               27.6.2022

               GA

               Iris Oifigiúil an Aontais Eorpaigh

               C 244/33

      Breithiúnas na Cúirte Ginearálta an 27 Aibreán 2022 – Ramazani Shadary v an Chomhairle
      (Cás T-119/21) (1)

      (Comhbheartas eachtrach agus slándála - Bearta sriantacha a rinneadh i dtaca leis an staid i bPoblacht Dhaonlathach an Chongó - Reo na gcistí - Srianta le ligean isteach ar chríoch na mBallstát - Ainm an iarratasóra a choinneáil ar liostaí na ndaoine atá i gceist - An ceart chun éisteacht a fháil - Cruthúnas gur cuí na hainmneacha a chuimsiú agus a choinneáil ar na liostaí - Earráid fhollasach mheasúnaithe - Buanú na gcúinsí fíorasacha agus dlíthiúla ba bhun le glacadh na mbeart sriantach)
      (2022/C 244/45)
      Teanga an cháis: an Fhraincis

         Páirtithe

         Iarratasóir: Emmanuel Ramazani Shadary (Kinshasa, Poblacht Dhaonlathach an Chongó) (ionadaithe: T. Bontinck, P. De Wolf, A. Guillerme agus T. Payan, Dlíodóirí)

         Cosantóir: Comhairle an Aontais Eorpaigh (ionadaí: S. Lejeune, i gcáil Gníomhaire)

         Ábhar

      Lena chaingean faoi Airteagal 263 CFAE, iarrann an t-iarratasóir go ndéanfaí, sa chéad áit, Cinneadh (CBES) 2020/2033 ón gComhairle an 10 Nollaig 2020 lena leasaítear Cinneadh 2010/788/CBES a bhaineann le bearta sriantacha i gcoinne Phoblacht Dhaonlathach an Chongó (IO 2020 L 419, lch. 30), agus, siosa dara háit, Rialachán Cur Chun Feidhme (AE) 2020/2021 ón gComhairle an 10 Nollaig 2020 lena gcuirtear chun feidhme Airteagal 9 de Rialachán (CE) Uimh. 1183/2005 lena bhforchuirtear bearta sriantacha sonracha áirithe a dhírítear i gcoinne daoine atá ag gníomhú de shárú ar an lánchosc arm i dtaca le Poblacht Dhaonlathach an Chongó, a mhéid a bhaineann na gníomhartha sin leis an iarratasóir, a chur ar neamhní.

         An chuid oibríochtúil

                  1.

                  Diúltaítear don chaingean;

                  2.

                  Ordaítear do Emmanuel Ramazani Shadary na costais a íoc.

         (1)  IO C 128, 12.4.2021.


title: Cás T-104/21: Breithiúnas na Cúirte Ginearálta an 27 Aibreán 2022 – Ruhorimbere v an Chomhairle (Comhbheartas eachtrach agus slándála – Bearta sriantacha a rinneadh i dtaca leis an staid i bPoblacht Dhaonlathach an Chongó – Reo na gcistí – Srianta le ligean isteach ar chríoch na mBallstát – Ainm an iarratasóra a choinneáil ar na liostaí de na daoine atá i gceist – An ceart chun éisteacht a fháil – Cruthúnas gur cuí na hainmneacha a chuimsiú agus choinneáil ar na liostaí – Earráid fhollasach mheasúnaithe – Buanú gcúinsí fíorasacha agus dlíthiúla ba bhun le glacadh na mbeart sriantach)

text:
               27.6.2022

               GA

               Iris Oifigiúil an Aontais Eorpaigh

               C 244/34

      Breithiúnas na Cúirte Ginearálta an 27 Aibreán 2022 – Ruhorimbere v an Chomhairle
      (Cás T-104/21) (1)

      (Comhbheartas eachtrach agus slándála - Bearta sriantacha a rinneadh i dtaca leis an staid i bPoblacht Dhaonlathach an Chongó - Reo na gcistí - Srianta le ligean isteach ar chríoch na mBallstát - Ainm an iarratasóra a choinneáil ar na liostaí de na daoine atá i gceist - An ceart chun éisteacht a fháil - Cruthúnas gur cuí na hainmneacha a chuimsiú agus choinneáil ar na liostaí - Earráid fhollasach mheasúnaithe - Buanú gcúinsí fíorasacha agus dlíthiúla ba bhun le glacadh na mbeart sriantach)
      (2022/C 244/46)
      Teanga an cháis: an Fhraincis

         Páirtithe

         Iarratasóir: Éric Ruhorimbere (Mbuji-Mayi, Poblacht Dhaonlathach an Chongó) (ionadaithe: T. Bontinck, P. De Wolf, A. Guillerme agus T. Payan, Dlíodóirí)

         Cosantóir: Comhairle an Aontais Eorpaigh (ionadaí: M.-C. Cadilhac, i gcáil Gníomhaire)

         Ábhar

      Lena chaingean faoi Airteagal 263 CFAE, iarrann an t-iarratasóir go ndéanfaí, sa chéad áit, Cinneadh (CBES) 2020/2033 ón gComhairle an 10 Nollaig 2020 lena leasaítear Cinneadh 2010/788/CBES a bhaineann le bearta sriantacha i gcoinne Phoblacht Dhaonlathach an Chongó (IO 2020 L 419, lch. 30), agus, sa dara háit, Rialachán Cur Chun Feidhme (AE) 2020/2021 ón gComhairle an 10 Nollaig 2020 lena gcuirtear chun feidhme Airteagal 9 de Rialachán (CE) Uimh. 1183/2005 lena bhforchuirtear bearta sriantacha sonracha áirithe a dhírítear i gcoinne daoine atá ag gníomhú de shárú ar an lánchosc arm i dtaca le Poblacht Dhaonlathach an Chongó, a mhéid a bhaineann na gníomhartha sin leis an iarratasóir, a chur ar neamhní.

         An chuid oibríochtúil

                  1.

                  Diúltaítear don chaingean;

                  2.

                  Ordaítear do Éric Ruhorimbere na costais a íoc.

         (1)  IO C 128, 12.4.2021.


title: Cás T-181/21: Breithiúnas na Cúirte Ginearálta an 27 Aibreán 2022 – LG Electronics v EUIPO – Anferlux-Electrodomésticos (SmartThinQ) (Trádmharc an Aontais Eorpaigh – Imeachtaí neamhbhailíochta – Marc fíortha de chuid an Aontais Eorpaigh SmartThinQ – Marc fíortha de chuid an Aontais Eorpaigh níos luaithe SMARTTHING – Forais choibhneasta leis an diúltú – Baol mearbhaill – Airteagal 8(1)(b) de Rialachán (CE) Uimh. 207/2009 (anois Airteagal 8(1)(b) de Rialachán (AE) 2017/1001) – Liosta na n-earraí atá clúdaithe ag an marc níos luaithe a aistriú go teanga an cháis – Fíorúsáid an mhairc níos luaithe)

text:
               27.6.2022

               GA

               Iris Oifigiúil an Aontais Eorpaigh

               C 244/34

      Breithiúnas na Cúirte Ginearálta an 27 Aibreán 2022 – LG Electronics v EUIPO – Anferlux-Electrodomésticos (SmartThinQ)
      (Cás T-181/21) (1)

      (Trádmharc an Aontais Eorpaigh - Imeachtaí neamhbhailíochta - Marc fíortha de chuid an Aontais Eorpaigh SmartThinQ - Marc fíortha de chuid an Aontais Eorpaigh níos luaithe SMARTTHING - Forais choibhneasta leis an diúltú - Baol mearbhaill - Airteagal 8(1)(b) de Rialachán (CE) Uimh. 207/2009 (anois Airteagal 8(1)(b) de Rialachán (AE) 2017/1001) - Liosta na n-earraí atá clúdaithe ag an marc níos luaithe a aistriú go teanga an cháis - Fíorúsáid an mhairc níos luaithe)
      (2022/C 244/47)
      Teanga an cháis: an Béarla

         Páirtithe

         Iarratasóir: LG Electronics, Inc. (Seoul, an Chóiré Theas) (ionadaí: M. Graf, Dlíodóir)

         Cosantóir: Oifig Maoine Intleachtúla an Aontais Eorpaigh (iondadaí: M. Capostagno, Gníomhaire)

         Páirtí eile os comhair an Bhoird Achomhairc de EUIPO: Anferlux-Electrodomésticos, Lda (Vila Nova de Monsarros, an Phortaingéil)

         Ábhar

      Caingean arna tabhairt i gcoinne cinneadh ón gceathrú Bord Achomhairc de EUIPO an 3 Feabhra 2021 (Cás R 1657/2020-4), maidir le himeachtaí neamhbhailíochta idir Anferlux-Electrodomésticos agus LG Electronics.

         An chuid oibríochtúil

                  1)

                  Diúltaítear don achomharc.

                  2)

                  Ordaítear do LG Electronics, Inc. a chostais féin a íoc, chomh maith leis na costais a thabhaigh Oifig Maoine Intleachtúla an Aontais Eorpaigh (EUIPO).

         (1)  IO C 217, 7.6.2021.


title: Cás T-210/21: Breithiúnas na Cúirte Ginearálta an 27 Aibreán 2022 – Vintae Luxury Wine Specialists v EUIPO – R. Lopez de Heredia Viña Tondonia (LOPEZ DE HARO) (“Trádmharc an Aontais Eorpaigh – Imeachtaí freasúra – Iarratas ar mharc fíortha de chuid an Aontais Eorpaigh LOPEZ DE HARO – Focalmharc an Aontais Eorpaigh níos luaithe LOPEZ DE HEREDIA – Forais choibhneasta leis an diúltú – Baol mearbhaill – Airteagal 8(1)(b) de Rialachán (AE) 2017/ 1001”)

text:
               27.6.2022

               GA

               Iris Oifigiúil an Aontais Eorpaigh

               C 244/35

      Breithiúnas na Cúirte Ginearálta an 27 Aibreán 2022 – Vintae Luxury Wine Specialists v EUIPO – R. Lopez de Heredia Viña Tondonia (LOPEZ DE HARO)
      (Cás T-210/21) (1)

      (“Trádmharc an Aontais Eorpaigh - Imeachtaí freasúra - Iarratas ar mharc fíortha de chuid an Aontais Eorpaigh LOPEZ DE HARO - Focalmharc an Aontais Eorpaigh níos luaithe LOPEZ DE HEREDIA - Forais choibhneasta leis an diúltú - Baol mearbhaill - Airteagal 8(1)(b) de Rialachán (AE) 2017/ 1001”)
      (2022/C 244/48)
      Teanga an cháis: an Spáinnis

         Páirtithe

         Iarratasóir: Vintae Luxury Wine Specialists SLU (Logroño, an Spáinn) (ionadaithe: L. Broschat García agus L. Polo Flores, Dlíodóirí)

         Cosantóir: Oifig Maoine Intleachtúla an Aontais Eorpaigh (ionadaí: S. Palmero Cabezas, i gcáil Gníomhaire)

         Páirtí eile os comhair an Bhoird Achomhairc de EUIPO, ag idirghabháil os comhair na Cúirte Ginearálta: R. Lopez de Heredia Viña Tondonia SA (Haro, an Spáinn) (ionadaí: A. Sanz Cerralbo, Dlíodóir)

         Maidir le:

      Caingean arna tabhairt i gcoinne chinneadh an Cúigiú Bord Achomhairc de EUIPO an 16 Feabhra 2021 (Cás R 1741/2020-5), maidir le himeachtaí freasúra idir R. Lopez de Heredia Viña Tondonia agus Vintae Luxury Wine Specialists.

         An chuid oibríochtúil

                  1)

                  Diúltaítear don achomharc.

                  2)

                  Ordaítear do Vintae Luxury Wine Specialists SLU na costais a íoc.

         (1)  IO C 228, 14.6.2021.


title: Cás T-506/21: Breithiúnas na Cúirte Ginearálta an 6 Aibreán 2022 – Saure v an Coimisiún (Rochtain ar dhoiciméid – Rialachán (CE) Uimh. 1049/2001 – Conarthaí arna dtabhairt i gcrích ag an gCoimisiún thar ceann na mBallstát chun vacsaíní COVID-19 a sheachadadh – Cuirí ar ríomhphost chuig cruinnithe an Bhoird Stiúrtha – Diúltú rochtain pháirteach a dheonú – Eisceacht a bhaineann le cosaint príobháideachais agus iomláine an duine aonair – Easpa tarchur riachtanach sonraí pearsanta ar mhaithe le leas an phobail – Airteagal 9(1)(b) de Rialachán (AE) 2018/1725)

text:
               27.6.2022

               GA

               Iris Oifigiúil an Aontais Eorpaigh

               C 244/36

      Breithiúnas na Cúirte Ginearálta an 6 Aibreán 2022 – Saure v an Coimisiún
      (Cás T-506/21) (1)

      (Rochtain ar dhoiciméid - Rialachán (CE) Uimh. 1049/2001 - Conarthaí arna dtabhairt i gcrích ag an gCoimisiún thar ceann na mBallstát chun vacsaíní COVID-19 a sheachadadh - Cuirí ar ríomhphost chuig cruinnithe an Bhoird Stiúrtha - Diúltú rochtain pháirteach a dheonú - Eisceacht a bhaineann le cosaint príobháideachais agus iomláine an duine aonair - Easpa tarchur riachtanach sonraí pearsanta ar mhaithe le leas an phobail - Airteagal 9(1)(b) de Rialachán (AE) 2018/1725)
      (2022/C 244/49)
      Teanga an cháis: an Ghearmáinis

         Páirtithe

         Iarratasóir: Hans-Wilhelm Saure (Beirlín, an Ghearmáin) (ionadaí: C. Partsch, Dlíodóir)

         Cosantóir: an Coimisiún Eorpach (ionadaithe: K. Herrmann, G. Gattinara agus A. Spina, Gníomhairí)

         Ábhar

      Trína chaingean faoi Airteagal 263 CFAE, iarrann an t-iarratasóir go ndéanfaí an Cinneadh ón gCoimisiún Eorpach an 9 Meitheamh 2021, lenar diúltaíodh go páirteach dó rochtain ar dhoiciméid áirithe.

         An chuid oibríochtúil

                  1)

                  Diúltaítear don achomharc.

                  2)

                  Ordaítear do Hans-Wilhelm Saure na costais a íoc.

         (1)  IO C 412, 11.10.2021.


title: Cás T-680/21: Breithiúnas na Cúirte Ginearálta an 6 Aibreán 2022 – Funline International v EUIPO (AMSTERDAM POPPERS) (Trádmharc an Aontais Eorpaigh – Iarratas ar mharc fíortha de chuid an Aontais Eorpaigh AMSTERDAM POPPERS – Dearbhfhorais le diúltú – Marc contrártha leis an mbeartas poiblí – Airteagal 7(1)(f) de Rialachán (AE) 2017/1001 – Cineál tuairisciúil – Airteagal 7(1)(c) de Rialachán 2017/1001 – Saintréith arna fáil trí úsáid – Airteagal 7(3) de Rialachán 2017/1001)

text:
               27.6.2022

               GA

               Iris Oifigiúil an Aontais Eorpaigh

               C 244/36

      Breithiúnas na Cúirte Ginearálta an 6 Aibreán 2022 – Funline International v EUIPO (AMSTERDAM POPPERS)
      (Cás T-680/21) (1)

      (Trádmharc an Aontais Eorpaigh - Iarratas ar mharc fíortha de chuid an Aontais Eorpaigh AMSTERDAM POPPERS - Dearbhfhorais le diúltú - Marc contrártha leis an mbeartas poiblí - Airteagal 7(1)(f) de Rialachán (AE) 2017/1001 - Cineál tuairisciúil - Airteagal 7(1)(c) de Rialachán 2017/1001 - Saintréith arna fáil trí úsáid - Airteagal 7(3) de Rialachán 2017/1001)
      (2022/C 244/50)
      Teanga an cháis: an Fhraincis

         Páirtithe

         Iarratasóir: Funline International (Nua Eabhrach, Nua Eabhrach, Stáit Aontaithe Mheiriceá) (ionadaí: Y. Echevarría García, Dlíodóir)

         Cosantóir: Oifig Maoine Intleachtúla an Aontais Eorpaigh (iondadaí: D. Hanf, Gníomhaire)

         Ábhar

      Trína chaingean bunaithe ar Airteagal 263 CFAE, iarrann an t-iarratasóir go ndéanfaí an cinneadh ón Dara Bord Achomhairc d’Oifig an Aontais Eorpaigh um Maoin Intleachtúil (EUIPO) an 20 Lúnasa 2021 (cás R 439/2021-2) a chur ar neamhní agus a mhodhnú.

         An chuid oibríochtúil

                  1)

                  Diúltaítear don achomharc.

                  2)

                  Ordaítear do Funline International na costais a íoc.

         (1)  IO C 502, 13.12.2021.


title: Cás T-182/22: Caingean arna tabhairt an 11 Aibreán 2022 – Deutsche Bank agus páirtithe eile v BCE

text:
               27.6.2022

               GA

               Iris Oifigiúil an Aontais Eorpaigh

               C 244/37

      Caingean arna tabhairt an 11 Aibreán 2022 – Deutsche Bank agus páirtithe eile v BCE
      (Cás T-182/22)
      (2022/C 244/51)
      Teanga an cháis: an Béarla

         Páirtithe

         Iarratasóirí: Deutsche Bank AG (Frankfurt am Main, an Ghearmáin), BHW Bausparkasse AG (Hameln, an Ghearmáin), norisbank GmbH (Bonn, an Ghearmáin) (ionadaithe: H. Berger agus M. Weber, Dlíodóirí)

         Cosantóir: an Banc Ceannais Eorpach

         An t-ordú atá á lorg

      Iarrann na hiarratasóirí ar an gCúirt Ghinearálta:

                  —

                  cinneadh BCE an 2 Feabhra 2022, lena n-áirítear Iarscríbhinn I agus Iarscríbhinn II, i ndáil leis na ceanglais á bhforchur ar na hiarratasóirí de réir mhíre 1.3 den Chinneadh a chur ar pháirt-neamhní; agus

                  —

                  a ordú do BCE na costais a íoc.

         Saincheisteanna dlí agus príomhargóintí.

      Mar thaca leis an gcaingean, maíonn an t-iarratasóir trí shaincheist dlí.

                  1.

                  An chéad saincheist dlí lena n-éilítear gur sháraigh an cosantóir dlí an Aontais leis na cumhachtaí dá dtugtar le hAirteagal 4 agus le hAirteagal 16 de Rialachán (AE) Uimh. 1024/2013 ón gComhairle (1) agus bunphrionsabail dlí an Aontais a shárú toisc nach bhfuil aon fhoráil i ndlí an Aontais lena gceadaítear mír 1.3 den chinneadh atá faoi chonspóid maidir le láimhseáil stuamachta na ngealltanas íocaíochta neamh-inchúlghairthe (“Ceanglas GIN”), gur mhainnigh BCE scrúduithe aonaracha lena mbaineann modheolaíocht cheart a dhéanamh ar chúrsaí na n-iarratasóirí agus go bhfuil an ceanglas GIN bunaithe ar fhaisnéis atá míchruinn agus ar earráidí follasacha measúnaithe.

                  2.

                  An dara saincheist dlí lena n-éilítear gur sháraigh an cosantóir prionsabal na comhréireachta toisc gur cheangail sé na gealltanais íocaíochta neamh-inchúlghairthe a bhaint ó Chaipiteal Ghnáthchothromas Leibhéal 1 (CGL 1) na n-iarratasóirí ina iomláine ar bhonn comhdhlúite agus/nó ar an leibhéal aonair, gan staid ar leith na n-iarratasóirí a chur san áireamh agus an asbhaint a shocrú mar is iomchuí do phróifíl phriacal agus leibhéal leachtachta na n-iarratasóirí, agus gan tosca maolaitheacha a mheas mar is ceart.

                  3.

                  An tríú saincheist dlí lena n-éilítear gur sháraigh an cosantóir prionsabal an dea-riaracháin agus prionsabal na deimhneachta dlíthiúla agus go ndearna sé earráid dlí agus Airteagal 4(1)(f), Airteagal 16(1)(c) agus Airteagal 16(2)(d) de Rialachán (AE) Uimh. 1024/2013 ón gComhairle a chur i bhfeidhm aige trí Cheanglas GIN a fhorchur ar an gcéad iarratasóir agus ar an tríú hiarratasóir ar bhonn aonair. Tarscaoileadh an chéad iarratasóir agus an tríú hiarratasóir de réir Airteagal 7(1) de Rialachán (AE) Uimh. 575/2013 (2) agus go bhfuil siad díolmhaithe ó cheanglas stuamachta chaipitil ar bhonn aonair mar sin.

         (1)  Rialachán (AE) Uimh. 1024/2013 ón gComhairle an 15 Deireadh Fómhair 2013 ina dtugtar cúraimí sainiúla don Bhanc Ceannais Eorpach i dtaca le beartais a bhaineann le maoirseacht stuamachta institiúidí creidmheasa (IO 2013 L 287, lch. 63).

         (2)  Rialachán (AE) Uimh. 575/2013 ó Pharlaimint na hEorpa agus ón gComhairle an 26 Meitheamh 2013 maidir le ceanglais stuamachta i gcomhair institiúidí creidmheasa agus gnólachtaí infheistíochta, agus lena leasaítear Rialachán (AE) Uimh. 648/2012 (IO L 176, 27.6.2013, lch. 1).


title: Cás T-205/22: Caingean arna tabhairt an 15 Aibreán 2022 – Naass agus Sea Watch v Frontex

text:
               27.6.2022

               GA

               Iris Oifigiúil an Aontais Eorpaigh

               C 244/38

      Caingean arna tabhairt an 15 Aibreán 2022 – Naass agus Sea Watch v Frontex
      (Cás T-205/22)
      (2022/C 244/52)
      Teanga an cháis: an Béarla

         Páirtithe

         Iarratasóirí: Marie Naass (Beirlín, an Ghearmáin), Sea Watch eV (Beirlín) (ionadaithe: I. Van Damme agus Q. Declève, Dlíodóirí)

         Cosantóir: Gníomhaireacht Eorpach um an nGarda Teorann agus Cósta

         An t-ordú atá á lorg

      Iarrann na hiarratasóirí ar an gCúirt Ghinearálta:

                  —

                  Cinneadh ó Frontex DGSC/TO/PAD-2021-00350 an 7 Feabhra 2022 a chur ar neamhní;

                  —

                  a ordú do Frontex costais an iarratasóra a íoc.

         Saincheisteanna dlí agus príomhargóintí.

      Mar thaca leis an gcaingean, maíonn na hiarratasóirí dhá shaincheist dlí.

                  1.

                  An chéad saincheist dlí lena n-éilítear nach bhfuil na cúiseanna le diúltú do dhoiciméid áirithe a bhaineann le heachtra áirithe a tharla sa Mheánmhuir an 30 Iúil 2021 a nochtadh luaite mar is cuí ag Frontex mar chuid dá Chinneadh DGSC/TO/PAD-2021-00350 an 7 Feabhra 2022, ar bhonn na heisceachta maidir le slándáil phoiblí faoi Airteagal 4(1)(a) de Rialachán (CE) Uimh. 1049/2001. (1)

                  2.

                  An dara saincheist dlí lena n-éilítear go bhfuil Airteagal 4(6) de Rialachán 1049/2001 á shárú le Cinneadh DGSC/TO/PAD-2021-00350 an 7 Feabhra 2022 trí pháirt-rochtain ar na doiciméid a iarradh a dhiúltú.

         (1)  Rialachán (CE) Uimh. 1049/2001 ó Pharlaimint na hEorpa agus ón gComhairle an 30 Bealtaine 2001 maidir le rochtain phoiblí ar dhoiciméid ó Pharlaimint na hEorpa, ón gComhairle agus ón gCoimisiún (IO L 145, 31.5.2001, lch. 43).


title: Cás C-65/22 P: Achomharc arna thabhairt an 1 Feabhra 2022 ag Industria de Diseño Textil SA (Inditex) i gcoinne bhreithiúnas na Cúirte Ginearálta (an Dara Dlísheomra) a tugadh an 1 Nollaig 2021 i gCás T-467/20, Inditex v EUIPO – Ffauf Italia (ZARA)

text:
               27.6.2022

               GA

               Iris Oifigiúil an Aontais Eorpaigh

               C 244/10

      Achomharc arna thabhairt an 1 Feabhra 2022 ag Industria de Diseño Textil SA (Inditex) i gcoinne bhreithiúnas na Cúirte Ginearálta (an Dara Dlísheomra) a tugadh an 1 Nollaig 2021 i gCás T-467/20, Inditex v EUIPO – Ffauf Italia (ZARA)
      (Cás C-65/22 P)
      (2022/C 244/14)
      Teanga an cháis: an Béarla

         Páirtithe

         Iarratasóir: Industria de Diseño Textil SA (Inditex) (ionadaithe: C. Duch Fonoll agus S. Sáenz de Ormijana Rico, abogadas)

         Páirtithe eile sna himeachtaí: Oifig Maoine Intleachtúla an Aontais Eorpaigh (EUIPO), Ffauf Italia SpA
      Le hordú an 6 Bealtaine 2022, chinn an Chúirt Bhreithiúnais (Dlísheomra a chinneann ar chóir ligean d’achomhairc dul ar aghaidh) nach ligfear don achomharc dul ar aghaidh agus gur cheart go n-íocfaidh Industria de Diseño Textil SA (Inditex) a chostais féin.


title: Cás C-113/22: Iarraidh ar réamhrialú ón Tribunal Superior de Justicia de Galicia (an Spáinn) a taisceadh an 17 Feabhra 2022 – DX, Instituto Nacional de la Seguridad Social (INSS) v Tesorería General de la Seguridad Social

text:
               27.6.2022

               GA

               Iris Oifigiúil an Aontais Eorpaigh

               C 244/11

      Iarraidh ar réamhrialú ón Tribunal Superior de Justicia de Galicia (an Spáinn) a taisceadh an 17 Feabhra 2022 – DX, Instituto Nacional de la Seguridad Social (INSS) v Tesorería General de la Seguridad Social
      (Cás C-113/22)
      (2022/C 244/15)
      Teanga an cháis: an Spáinnis

         An chúirt a rinne an tarchur

      Tribunal Superior de Justicia de Galicia

         Páirtithe sna príomhimeachtaí

         Iarratasóirí: DX, Instituto Nacional de la Seguridad Social (INSS)

         Cosantóir: Tesorería General de la Seguridad Social

         Na ceisteanna a tharchuirtear

                  1.

                  An féidir gnás an eintitis bainistíochta arna leagan amach in Criterio de Gestión 1/2020 de la Subdirección General de Ordenación y Asistencia Jurídica del INSS (Critéar Bainistíochta 1/2020 ó Fho-Stiúrthóireacht Ghinearálta um Phleanáil agus um Chúnamh Dlíthiúil INSS (Institiúid Náisiúnta um Árachas Sóisialta)), an 31 Eanáir 2020, an liúntas forlíontach atá faoi chonspóid a dhiúltú i gcónaí d’fhir agus a chur d’iallach orthu é a éileamh i gcúirt, mar a tharla don iarratasóir sa chás seo, a mheas, de bhun Threoir 79/7/CEE (1) ón gComhairle an 19 Nollaig 1978, maidir le prionsabal na córa comhionainne idir fir agus mná i gcúrsaí slándála sóisialta a chur chun feidhme de réir a chéile, mar neamhchomhlíonadh riaracháin uirthi sin i gcaoi éagsúil ón neamhchomhlíonadh a fuarthas i mBreithiúnas Chúirt Bhreithiúnais an Aontais Eorpaigh an 12 Nollaig 2019, W A (C-450/2018) (2), sa chaoi, nuair a mheastar leis féin é, gur idirdhealú bunaithe ar ghnéas é an neamhchomhlíonadh riaracháin seo, i bhfianaise an mhéid, de bhun Airteagal 4 na Treorach sin, go sainmhínítear prionsabal na córa comhionainne mar easpa aon idirdhealú bunaithe ar ghnéas, go díreach nó go hindíreach, agus go nglacfaidh na Ballstáit, de bhun Airteagal 5 na Treorach sin, na bearta is gá chun forálacha reachtacha agus riaracháin araon atá i gcontrárthacht le prionsabal na córa comhionainne a aisghairm?

                  2.

                  I bhfianaise an fhreagra arna thabhairt ar an gceist thuas, agus Treoir 79/7 á cur san áireamh (go háirithe a hAirteagal 6, agus prionsabal na coibhéise agus prionsabal na héifeachtachta maidir le hiarmhairtí dlí an neamhchomhlíonaithe ar Dhlí an Aontais), an gcaithfidh gurb é dáta éifeachta an aitheantais bhreithiúnaigh ar an liúntas forlíontach dáta an iarratais (le siardhátú 3 mhí), nó an gcaithfí an dáta éifeachta sin a shiardhátú go dtí an dáta ar eisíodh nó ar foilsíodh Breithiúnas CBAE W A, nó go dáta an teagmhais ba chúis leis an sochar míchumais buan a bhaineann leis an liúntas forlíontach atá faoi chonspóid?

                  3.

                  I bhfianaise an fhreagra arna thabhairt ar an gceist thuas, agus an Treoir is infheidhme á cur san áireamh (go háirithe a hAirteagal 6, agus prionsabal na coibhéise agus prionsabal na héifeachtachta maidir le hiarmhairtí dlí an neamhchomhlíonaithe ar Dhlí an Aontais), an bhfuil sé iomchuí cúiteamh a dhámhachtain i bhfoirm cúitimh airgid ar na damáistí agus ar na caillteanais, agus le héifeacht díspreagadh, á chur san áireamh nach bhfuil siad sin cumhdaithe ag an gcinneadh maidir le dáta éifeachta an aitheantais bhreithiúnaigh ar an liúntas forlíontach, agus i gcás ar bith, ar chóir go gcumhdófaí leis an gcúiteamh táillí agus costais cúirte na hionadaíochta dlí os comhair an Juzgado de lo Social (an Chúirt Sóisialta) agus Sala de lo Social (Dlísheomra Sóisialta) na cúirte a rinne an tarchur?

         (1)  IO 1979, L 6, lch. 24.

         (2)  EU:C:2019:1075


title: Cás C-124/22 P: Achomharc arna thabhairt an 21 Feabhra 2022 ag Zoï Apostolopoulou agus Anastasia Apostolopoulou-Chrysanthaki i gcoinne bhreithiúnas na Cúirte Ginearálta (an Naoú Dlísheomra) an 21 Nollaig 2021 i gCás T-721/18 agus T-81/19 Apostolopoulou agus Apostolopoulou-Chrysanthaki v an Coimisiún Eorpach

text:
               27.6.2022

               GA

               Iris Oifigiúil an Aontais Eorpaigh

               C 244/11

      Achomharc arna thabhairt an 21 Feabhra 2022 ag Zoï Apostolopoulou agus Anastasia Apostolopoulou-Chrysanthaki i gcoinne bhreithiúnas na Cúirte Ginearálta (an Naoú Dlísheomra) an 21 Nollaig 2021 i gCás T-721/18 agus T-81/19 Apostolopoulou agus Apostolopoulou-Chrysanthaki v an Coimisiún Eorpach
      (Cás C-124/22 P)
      (2022/C 244/16)
      Teanga an cháis: an Ghréigis

         Páirtithe

         Achomharcóirí: Zoï Apostolopoulou agus Anastasia Apostolopoulou-Chrysanthaki (ionadaí: Dionysios Gkouskos, dikigoros)

         Páirtí eile sna himeachtaí: An Coimisiún Eorpach

         An t-ordú atá á lorg

      Iarrann na hachomharcóirí ar an gCúirt Bhreithiúnais:

                  1.

                  an breithiúnas atá faoi achomharc ón gCúirt Ghinearálta an 21 Nollaig 2021 i gCásanna Uamtha Τ-721/18 agus Τ-81/19 (1) a chur ar ceal;

                  2.

                  an t-achomharc a cheadú i gCásanna Uamtha Τ-721/18 agus Τ-81/19;

                  3.

                  a ordú do na páirtithe eile sna himeachtaí na costais arna dtabhú ag na hachomharcóirí a íoc ag an gcéad chéim agus san achomharc.

         Saincheisteanna dlí arna maíomh

      Chun tacú leis an achomharc, maíonn na hachomharcóirí cúig shaincheist dlí.
      1.
            An chéad saincheist dlí, lena n-éilítear réasúnú contrártha agus earráideach maidir le sárú phrionsabal an dea-riaracháin ag an gCoimisiún

      Sa bhreithiúnas atá faoi achomharc, dhiúltaigh an Chúirt Ghinearálta mar neamh-inghlactha saincheist dlí na n-achomharcóirí, lena n-éilítear sárú ar phrionsabal an dea-riaracháin ag glacadh leis nach leagtar amach sna hiarratais sna cásanna uamtha na gnéithe fíorasacha agus dlíthiúla ar a bhfuil an tsaincheist seo bunaithe, is é sin le rá, bhí an Chúirt Ghinearálta ag brath ar réasúnú mícheart agus earráideach ós rud é 1) gur chinn an Chúirt Ghinearálta í féin go raibh ábhar na n-iarratas lenar tionscnaíodh imeachtaí beacht, soiléir agus iomlán agus dhiúltaigh sí an pléadáil neamh-inghlacthachta bunaithe ar nádúr doiléir na n-iarratas sin a d'ardaigh an Coimisiún (mír 73 den bhreithiúnas atá faoi achomharc); 2) chinn an Chúirt Ghinearálta féin (mír 124 den Bhreithiúnas faoi achomharc) gur chuir an Coimisiún san áireamh ina phléadálacha i scríbhinn, vis-à-vis na n-achomharcóirí, na líomhaintí bréagacha a mheasann na hachomharcóirí gurb iompar atá contrártha do phrionsabal an dea-riaracháin é. I bhfocail eile, ní hamháin go bhfuil na gnéithe fíorasacha agus dlíthiúla leagtha amach (mar is léir ach na pléadálacha a léamh sa dá chás), ach bhí an Chúirt Ghinearálta í féin tar éis rialú a dhéanamh orthu sin cheana féin; 3) Is fianaise ann féin é cinneadh na Cúirte go ndearna an Coimisiún líomhaintí bréagacha i gcoinne na n-achomharcóirí i gcomhthéacs imeachtaí dlíthiúla, agus é d’aidhm acu suimeanna airgid NÁR deonaíodh do na hachomharcóirí, gur sárú follasach ar phrionsabal an dea-riaracháin ag an gCoimisiún. Murach sin, chaithfí glacadh leis gur cleachtas a chomhlíonann rialacha an dea-riaracháin, dearbhuithe bréagacha chun dochair do shaoránaigh an Aontais, ó institiúid an Aontais os comhair cúirt náisiúnta.
      2.
            An dara saincheist dlí, lena n-éilítear réasúnaíocht mhíchuí bunaithe ar argóintí nár cuireadh ar aghaidh agus mainneachtain rialú a dhéanamh ar na haighneachtaí a rinneadh sna hiarratais a bhaineann le damáistí agus le hús mar gheall ar phian agus fulaingt a eascraíonn as líomhaintí sonracha bréagacha agus clúmhillteacha áirithe a rinne an Coimisiún.

      In ionad scrúdú a dhéanamh ar na héilimh shonracha bhréagacha agus chlúmhillteacha i gcoinne na n-achomharcóirí agus ar na sleachta i bpléadálacha i scríbhinn an Choimisiúin, a bhí mar chúlra agus ábhar an dá chaingean, d’fhonn a chinneadh an sárú ar phearsantacht na n-achomharcóirí iad agus an féidir an sárú sin a bheith mar bhunús cúiteamh a fháil mar gheall ar phian agus fulaingt, mar a mhaígh na hachomharcóirí ina n-iarratas, chinn an Chúirt Ghinearálta nár éiligh an Coimisiún go raibh na hachomharcóirí ciontach i ngníomhartha calaoiseacha agus, ar an mbonn sin, dhíbh sí na caingne sna cásanna uamtha. Níl baint ag measúnú den sórt sin le hábhar na gcaingne sna cásanna uamtha, áfach, toisc nach bhfuil na hachomharcóirí ag lorg damáistí sna caingne ar an bhforas gur éiligh an Coimisiún gníomhartha calaoiseacha ina leith. Trí chinneadh a dhéanamh ar an mbealach sin, tá an Chúirt Ghinearálta ag rialú ar phléadáil nár ardaigh na hachomharcóirí, agus mar sin ní hionann an measúnú sin agus réasúnaíocht cheart. Mar sin, theip ar an gCúirt Ghinearálta, sa chéad áit, rialú a dhéanamh ar chaingne na n-achomharcóirí agus, sa dara háit, theip uirthi a breithiúnas a bhunú ar réasúnaíocht cheart.
      3.
            An tríú saincheist dlí, lena n-éilítear saobhadh argóintí na n-achomharcóirí agus measúnuithe contrártha ar shárú ar phrionsabal na cothroime nós imeachta agus ar an gceart chun triail chóir a fháil

      Ar bhealach go hiomlán contrártha, déanann an Chúirt Ghinearálta, agus í ag dearbhú i ceart, go n-éilíonn na hachomharcóirí go bhfuil iompar a bhfuil an Coimisiún cúisithe i gcás T-81/19 contrártha do dhualgas na fírinne agus do chothroime na bpáirtithe, ar prionsabal coiteann é de réir dhlí na mBallstát, gur chinn an bunphrionsabal ginearálta de dhea-riarachán an cheartais (an ceart chun triail chóir a fháil), nár agair na hachomharcóirí an sárú ar riail dlí an Aontais. Mar sin féin, is é sin a eascraíonn as léamh simplí ar aighneachtaí a n-achomharc. Agus é sin á dhéanamh aici, mhainnigh an Chúirt Ghinearálta rialú ina leith sin ar an gcaingean i gcás T 81/19 agus bhraith sí ar réasúnú contrártha agus neamhrialta.
      4.
            An ceathrú saincheist dlí, lena n-éilítear go ndearnadh saobhadh ar ábhar na gcaingne agus léirmhíniú agus cur i bhfeidhm mícheart Airteagail 299, 268 agus 340 CFAE

      Chinn an Chúirt Ghinearálta go mícheart 1) gurbh é iompar ionadaithe an Choimisiúin (mar ionadaithe dlí) ábhar na díospóide, ach gurb é an Coimisiún féin atá ina pháirtí sa díospóid agus atá faoi dhliteanas i leith na híocaíochta den chúiteamh as a dhliteanas neamhchonarthach; 2) go dtagann sárú dhualgais na fírinne ag an gCoimisiún agus sárú ar cheart na n-achomharcóirí chun triail chóir a fháil faoi réir dhlíthiúlacht na mbeart cur chun feidhme atá faoi na cúirteanna náisiúnta a chur i gcrích, cé go bhfuil na sáruithe a dhéanann an Coimisiún dá dtagraítear sna gcaingne sáruithe ar chearta bunúsacha shaoránaigh an Aontais ag institiúid de chuid an Aontais as a n-eascraíonn an ceart chun cúiteamh ar dhliteanas neamhchonarthach, ar a bhfuil dlínse ina leith sin ag an gCúirt amháin faoi Airteagail 268 agus 340 CFAE; agus 3) go ndéanann na hachomharcóirí sárú ar riail nós imeachta náisiúnta a agairt, de bhrí go ndéanann siad sárú ar phrionsabail an dlí is coiteann do na Ballstáit, ar phrionsabal ginearálta dhlí an Aontais agus ar chearta bunúsacha an duine atá faoi chosaint dhlí an Aontais, mar is léir ó léamh simplí ar na hiarratais agus mar a ghlac an Chúirt Ghinearálta í féin i sleachta eile dá breithiúnas.
      5.
            An cúigiú saincheist dlí, lena n-éilítear léirmhíniú agus cur i bhfeidhm mícheart d’Airteagail 299, 317 agus 325 CFAE.

      Cé go dtugann an Chúirt Ghinearálta go hiomlán faoi deara, dea-bhunús éileamh an Coimisiún as “tuarascálacha míthreoracha” chun dochair do na hachomharcóirí, leathnaíonn sí ar shlí atá go hiomlán treallach ceart an Choimisiúin dlús a chur le forghníomhú éilimh, trí neamhaird a dhéanamh, ar bhealach aisteach agus gan fasach ó thaobh machnaimh dhlíthiúil, ar an bhfíric nach féidir leis an gCoimisiún an ceart doshannta seo a fheidhmiú ar shlí bhréagach agus trí chearta bunúsacha na n-achomharcóirí a shárú, arb ionann iad agus an tairseach íosta dhaonlathach maidir le haon iompar neamhdhleathach de chuid institiúidí an Aontais.

         (1)  ECLI: ECLI:EU:T:2021:933


title: Cás C-160/22 P: Achomharc arna thabhairt an 3 Márta 2022 ag an gCoimisiún Eorpach i gcoinne bhreithiúnas na Cúirte Ginearálta (an Dara Dlísheomra) a tugadh an 21 Nollaig 2021 i gCás T-795/19, HB v an Coimisiún Eorpach

text:
               27.6.2022

               GA

               Iris Oifigiúil an Aontais Eorpaigh

               C 244/13

      Achomharc arna thabhairt an 3 Márta 2022 ag an gCoimisiún Eorpach i gcoinne bhreithiúnas na Cúirte Ginearálta (an Dara Dlísheomra) a tugadh an 21 Nollaig 2021 i gCás T-795/19, HB v an Coimisiún Eorpach
      (Cás C-160/22 P)
      (2022/C 244/17)
      Teanga an cháis: an Fhraincis

         Páirtithe

         Achomharcóir: an Coimisiún Eorpach (ionadaithe: J. Baquero Cruz, J. Estrada de Solà agus B. Araujo Arce, Gníomhairí)

         Páirtí eile sna himeachtaí: HB

         An t-ordú atá á lorg

      Iarrann an t-achomharcóir ar an gCúirt Bhreithiúnais:

                  —

                  an breithiúnas a thug an Chúirt Ghinearálta an 21 Nollaig 2021 (T-795/19) a neamhniú, a mhéid a dhíbhtear ann an chaingean le haghaidh neamhniú i gcoinne Cinneadh C(2019)7319 final ón gCoimisiún an 15 Deireadh Fómhair 2019 (mír 1 den chuid oibríochtúil) toisc é a bheith do-ghlactha agus a ordaítear don Choimisiún na costais a íoc, lena n-áirítear na costais sin a bhaineann leis na himeachtaí eatramhacha (mír 3 den chuid oibríochtúil);

                  —

                  an cás a tharchur ar ais chuig an gCúirt Ghinearálta chun rialú a thabhairt ar na tuillteanais;

                  —

                  a ordú do HB na costais a íoc.

         Saincheisteanna dlí agus príomhargóintí

      Chun tacú lena achomharc, cuireann an Coimisiún trí shaincheist ar aghaidh.
      Leis an gcéad saincheist, líomhnaítear earráid maidir le haicmiú dlíthiúil: rinne an Chúirt Ghinearálta neamhaird ar fhorálacha an chinnidh a rinne an Coimisiún i bhfeidhmiú a shainchumais mar údarás poiblí sa chomhthéacs conarthach agus chuir sí ó éifeacht na forálacha sin agus na bearta sin á n-aicmiú mar bhearta conarthacha agus á gcur faoi dhlínse na cúirte conarthaí. Baineann an t-aicmiú dlíthiúil mícheart sin le míreanna 67 go 90 den bhreithiúnas atá faoi achomharc.
      Leis an dara saincheist, líomhnaítear aicmiú dlíthiúil mícheart i bhfianaise an chéad airteagail den chinneadh (míreanna 67 go 78 den bhreithiúnas) agus saobhadh ar na fíorais. Agus aicmiú á dhéanamh ar an gcéad airteagal den chinneadh, lena mbunaítear dliteanas HB as neamhrialtacht sa nós imeachta chun an conradh a dhámhachtain, rinne an Chúirt Ghinearálta na fíorais a shaobhadh agus rinne sí Airteagal 1 a aicmiú go mícheart mar airteagal de chineál conarthach.
      Leis an tríú saincheist, líomhnaítear aicmiú dlíthiúil mícheart i bhfianaise an dara agus an tríú hairteagal den chinneadh (míreanna 79 go 86 den bhreithiúnas). Agus aicmiú á dhéanamh ar laghdú phraghas an chonartha go EUR 0 agus na méideanna a íocadh cheana a aisghabháil, ní raibh an Coimisiún ag gníomhú laistigh den chreat conarthach, ach ag feidhmiú a shainchumais mar údarás poiblí. Rinne an Chúirt Ghinearálta earráid nuair a chaith sí le forálacha na n-airteagal sin mar a chaithfí le hiarmhairtí a bhaineann le conradh a cuireadh ar ceal de bharr calaoise nó toil lochtaithe.


title: Cás C-161/22 P: Achomharc arna thabhairt an 3 Márta 2022 ag an gCoimisiún Eorpach i gcoinne bhreithiúnas na Cúirte Ginearálta (an Dara Dlísheomra) an 21 Nollaig 2021 i gCás T-796/19, HB v an Coimisiún Eorpach

text:
               27.6.2022

               GA

               Iris Oifigiúil an Aontais Eorpaigh

               C 244/14

      Achomharc arna thabhairt an 3 Márta 2022 ag an gCoimisiún Eorpach i gcoinne bhreithiúnas na Cúirte Ginearálta (an Dara Dlísheomra) an 21 Nollaig 2021 i gCás T-796/19, HB v an Coimisiún Eorpach
      (Cás C-161/22 P)
      (2022/C 244/18)
      Teanga an cháis: an Fhraincis

         Páirtithe

         Achomharcóir: an Coimisiún Eorpach (ionadaithe: J. Baquero Cruz, J. Estrada de Solà agus B. Araujo Arce, Gníomhairí)

         Páirtí eile sna himeachtaí: HB

         An t-ordú atá á lorg

      Iarrann an t-achomharcóir ar an gCúirt Bhreithiúnais:

                  —

                  an breithiúnas a thug an Chúirt Ghinearálta an 21 Nollaig 2021 (T-796/19) a neamhniú, a mhéid a dhíbhtear ann an chaingean le haghaidh neamhniú i gcoinne Cinneadh C(2019)7318 final ón gCoimisiún an 15 Deireadh Fómhair 2019 (mír 1 den chuid oibríochtúil) toisc é a bheith do-ghlactha agus a ordaítear don Choimisiún na costais a íoc, lena n-áirítear na costais sin a bhaineann leis na himeachtaí eatramhacha (mír 3 den chuid oibríochtúil);

                  —

                  an cás a tharchur ar ais chuig an gCúirt Ghinearálta chun rialú a thabhairt ar na tuillteanais;

                  —

                  a ordú do HB chun na costais a íoc.

         Saincheisteanna dlí agus príomhargóintí

      Chun tacú lena achomharc, cuireann an Coimisiún trí shaincheist ar aghaidh.
      Leis an gcéad saincheist, líomhnaítear earráid maidir le haicmiú dlíthiúil: rinne an Chúirt Ghinearálta neamhaird ar fhorálacha an chinnidh a rinne an Coimisiún i bhfeidhmiú a shainchumais mar údarás poiblí sa chomhthéacs conarthach agus chuir sí ó éifeacht na forálacha sin agus na bearta sin á n-aicmiú mar bhearta conarthacha agus á gcur faoi dhlínse na cúirte conarthaí. Baineann an t-aicmiú dlíthiúil mícheart sin le míreanna 62 go 87 den bhreithiúnas atá faoi achomharc.
      Leis an dara saincheist, líomhnaítear aicmiú dlíthiúil mícheart i bhfianaise an chéad airteagail den chinneadh (míreanna 62 go 73 den bhreithiúnas) agus saobhadh ar na fíorais. Agus aicmiú á dhéanamh ar an gcéad airteagal den chinneadh, lena mbunaítear dliteanas HB as neamhrialtacht sa nós imeachta chun an conradh a dhámhachtain, rinne an Chúirt Ghinearálta na fíorais a shaobhadh agus rinne sí Airteagal 1 a aicmiú go mícheart mar airteagal de chineál conarthach.
      Leis an tríú saincheist, líomhnaítear aicmiú dlíthiúil mícheart i bhfianaise an dara agus an tríú hairteagal den chinneadh (míreanna 74 go 83 den bhreithiúnas). Agus aicmiú á dhéanamh ar laghdú phraghas an chonartha go EUR 0 agus na méideanna a íocadh cheana a aisghabháil, ní raibh an Coimisiún ag gníomhú laistigh den chreat conarthach, ach ag feidhmiú a shainchumais mar údarás poiblí. Rinne an Chúirt Ghinearálta earráid nuair a chaith sí le forálacha na n-airteagal sin mar a chaithfí le hiarmhairtí a bhaineann le conradh a cuireadh ar ceall de bharr calaoise nó toil lochtaithe.


title: Cás C-173/22 P: Achomharc arna thabhairt an 3 Márta 2022 ag MG i gcoinne bhreithiúnas na Cúirte Ginearálta (an Chéad Dlísheomra) a tugadh an 21 Nollaig 2021 i gCás T-573/20, MG v an Banc Eorpach Infheistíochta

text:
               27.6.2022

               GA

               Iris Oifigiúil an Aontais Eorpaigh

               C 244/15

      Achomharc arna thabhairt an 3 Márta 2022 ag MG i gcoinne bhreithiúnas na Cúirte Ginearálta (an Chéad Dlísheomra) a tugadh an 21 Nollaig 2021 i gCás T-573/20, MG v an Banc Eorpach Infheistíochta
      (Cás C-173/22 P)
      (2022/C 244/19)
      Teanga an cháis: an Fhraincis

         Páirtithe

         Iarratasóir: MG (ionadaí: L. Levi, avocate)

         Páirtí eile sna himeachtaí: an Banc Eorpach Infheistíochta

         An t-ordú atá á lorg:

                  —

                  a dhearbhú go bhfuil an t-achomharc inghlactha agus go bhfuil bunús maith leis;

                  —

                  breithiúnas na Cúirte Ginearálta an 21 Nollaig 2021 i gCás T-573/20 a chur ar neamhní;

                  —

                  dá thoradh sin, an faoiseamh á lorg ag an gcéad chéim a dheonú don iarratasóir agus, dá bhrí sin:

                              —

                              cinneadh BEI an 11 Deireadh Fómhair 2018, lenar baineadh liúntais teaghlaigh den iarratasóir (lena n-áirítear, go háirithe, na costais cúraim leanaí agus CPE a d’asbhain BEI go míchuí ó thuarastal an iarratasóra go dtí mí na Samhna 2019) agus cearta airgeadais díorthaithe (lena n-áirítear, go háirithe, faoisimh chánach agus aisíocaíocht speansas leighis leanaí cleithiúnacha an iarratasóra), a chur ar neamhní;

                              —

                              más gá, litir/cinneadh an 7 Eanáir 2019 lena ndiúltaítear d’iarratais uile an iarratasóra a chur ar neamhní;

                              —

                              más gá, cinneadh BEI dar dáta an 30 Iúil 2020, lena n-aithnítear nach raibh ann d’idir-réiteach agus lena ndeimhnítear cinneadh an 11 Deireadh Fómhair 2018;

                              —

                              cúiteamh i leith an damáiste ábhartha agus ginearálta a bhain don iarratasóir;

                  —

                  a ordú don chosantóir costais iomlána an dá chéim a íoc.

         Saincheisteanna dlí agus príomhargóintí:

      Ina achomharc, cuireann an t-achomharcóir na forais seo a leanas ar aghaidh:

                  —

                  leis an mbreithiúnas faoi achomharc, sáraítear coincheap an chirt chun éisteacht a fháil;

                  —

                  leis an mbreithiúnas faoi achomharc, sáraítear an creat rialála is infheidhme a bhaineann leis an oibleagáid cúiseanna a lua;

                  —

                  leis an mbreithiúnas faoi achomharc, rinneadh an comhad a shaobhadh agus tugadh neamhaird ar an gcoincheap maidir le hearráid shoiléir mheasúnaithe. Sáraíodh prionsabail na córa comhionainne agus na comhréireachta freisin trí dhiúltú do phléadáil na neamhdhleathachta maidir leis na forálacha riaracháin a bhaineann le liúntais teaghlaigh;

                  —

                  leis an mbreithiúnas faoi achomharc, sáraíodh an creat rialála is infheidhme (Airteagal 3(4) de Rialachán Uimh. 260/68 (1));

                  —

                  leis an mbreithiúnas faoi achomharc, rinneadh an comhad a shaobhadh agus an cúigiú foras achomhairc á dhiúltú, sáraíodh Airteagal 85 de Rialacha Nós Imeachta na Cúirte Ginearálta agus rinneadh na fíorais a aicmiú go mícheart. Níor thug an Chúirt Ghinearálta freagra ar na gearáin go léir a ardaíodh agus theip uirthi a hoibleagáid cúiseanna a lua a chomhlíonadh.

         (1)  Rialachán (CEE, Euratom, CEGC) Uimh. 260/68 ón gComhairle an 29 Feabhra 1968 lena leagtar síos na coinníollacha agus an nós imeachta maidir leis an gcáin a chur i bhfeidhm chun tairbhe na gComhphobal Eorpach (IO 1968 L 56, lch. 8).


title: Cás C-202/22: Iarraidh ar réamhrialú ón Tribunal Judicial da Comarca do Porto Juízo Local Cível da Maia (an Phortaingéil) a taisceadh an 15 Márta 2022 – WH, NX v TAP — Transportes Aéreos Portugueses, SGPS, S.A.

text:
               27.6.2022

               GA

               Iris Oifigiúil an Aontais Eorpaigh

               C 244/16

      Iarraidh ar réamhrialú ón Tribunal Judicial da Comarca do Porto Juízo Local Cível da Maia (an Phortaingéil) a taisceadh an 15 Márta 2022 – WH, NX v TAP — Transportes Aéreos Portugueses, SGPS, S.A.
      (Cás C-202/22)
      (2022/C 244/20)
      Teanga an cháis: an Phortaingéilis

         An chúirt a rinne an tarchur

      Tribunal Judicial da Comarca do Porto Juízo Local Cível da Maia

         Páirtithe sna príomhimeachtaí

         Iarratasóirí: WH, NX

         Cosantóir: TAP — Transportes Aéreos Portugueses, SGPS, S.A.

         Na ceisteanna a tharchuirtear

                  1.

                  Más rud é, ag féachaint d’Airteagail 5(1)(c); 6(1); 7(1), agus 8(1)(b) de Rialachán Uimh. 261/2004 (1) gur chóir go mbeadh moill mhór ar iompar go dtí an ceann scríbe i mbus arna chur ar fáil ag aeriompróir oibríochta do phaisinéirí a chaill nasceitilt faoi réir cúitimh sa chaoi céanna le moill eitilte.

                  2.

                  Más rud é, ag féachaint d’Aithris 14 agus d’Airteagal 7(3) de Rialachán Uimh. 261/2004, gur ionann briseadh síos an bhus agus an riachtanas bus ionaid a chur ar fáil le linn an turais go dtí an ceann scríbe agus imthoisc urghnách a scaoilfeadh an t-iompróir ón oibleagáid cúiteamh a íoc leis na paisinéirí i gcás moill fhada ó thaobh am sroichte réamh-mheasta nó intuartha an bhus ag an gceann scríbe de.

         (1)  Rialachán (CE) Uimh. 261/2004 ó Pharlaimint na hEorpa agus ón gComhairle an 11 Feabhra 2004 lena mbunaítear rialacha comhchoiteanna maidir le cúiteamh agus cúnamh do phaisinéirí i gcás nach gceadófar dóibh bordáil agus i gcás ina gcuirfear eitiltí ar ceal nó i gcás ina gcuirfear moill fhada orthu, agus lena n-aisghairtear Rialachán (CEE) Uimh. 295/91 (IO L 46, 17.2.2004, lch. 1).


title: Cás C-215/22: Iarraidh ar réamhrialú ón Consiglio di Stato (an Iodáil) a taisceadh an 23 Márta 2022 – Research Consorzio Stabile Scarl, ag gníomhú ar a chuntas féin agus mar ghníomhaire don chomhlachas gnóthas a chomhdhéanfar (Research-Cisa) agus páirtithe eile v Invitalia – Agenzia Nazionale per l’Attrazione degli Investimenti e lo Sviluppo di Impresa agus páirtithe eile

text:
               27.6.2022

               GA

               Iris Oifigiúil an Aontais Eorpaigh

               C 244/16

      Iarraidh ar réamhrialú ón Consiglio di Stato (an Iodáil) a taisceadh an 23 Márta 2022 – Research Consorzio Stabile Scarl, ag gníomhú ar a chuntas féin agus mar ghníomhaire don chomhlachas gnóthas a chomhdhéanfar (Research-Cisa) agus páirtithe eile v Invitalia – Agenzia Nazionale per l’Attrazione degli Investimenti e lo Sviluppo di Impresa agus páirtithe eile
      (Cás C-215/22)
      (2022/C 244/21)
      Teanga an cháis: an Iodáilis

         An chúirt a rinne an tarchur

      Consiglio di Stato

         Páirtí sna príomhimeachtaí

         Iarratasóirí: Research Consorzio Stabile Scarl, ag gníomhú ar a chuntas féin agus mar ghníomhaire don chomhlachas gnóthas a chomhdhéanfar (Research-Cisa); C.I.S.A. SpA, ag gníomhú ar a chuntas féin agus mar ghníomhaire don chomhlachas gnóthas a chomhdhéanfar (Research-Cisa); Debar Costruzioni SpA, ag gníomhú ar a chuntas féin agus mar ghníomhaire don chomhlachas a chomhdhéanfar le Consorzio Stabile COM Scarl, C.N. Costruzioni Generali SpA agus Edil.Co. Srl; Invitalia – Agenzia Nazionale per l’Attrazione degli Investimenti e lo Sviluppo di Impresa

         Cosantóirí: Invitalia – Agenzia Nazionale per l’Attrazione degli Investimenti e lo Sviluppo di Impresa; Debar Costruzioni SpA, ag gníomhú ar a chuntas féin agus mar ghníomhaire don chomhlachas a chomhdhéanfar le Consorzio Stabile COM Scarl, C.N. Costruzioni Generali SpA agus Edil.Co. Srl; Consorzio Stabile Scarl, ag gníomhú ar a chuntas féin agus mar ghníomhaire don chomhlachas gnóthas a chomhdhéanfar (Research-Cisa); C.I.S.A. SpA, ag gníomhú ar a chuntas féin agus mar ghníomhaire don chomhlachas gnóthas a chomhdhéanfar (Research-Cisa)

         An cheist a tharchuirtear

      An gcuirtear cosc le hAirteagal 63 agus le hAirteagal 71 de Threoir 2014/24 ó Pharlaimint na hEorpa agus ón gComhairle an 26 Feabhra 2014, (1) mar aon le prionsabail na saoirse bunaíochta agus na saoirse chun seirbhísí a sholáthar a leagtar síos in Airteagail 49 agus 56 den Chonradh ar Fheidhmiú an Aontais Eorpaigh (CFAE), léirmhíniú ar dhlí náisiúnta na hIodáile maidir le fochonraitheoireacht a bhfuil gá leis faoi nach féidir le tairgeoir nach bhfuil an cháilíocht shainordaitheach aige i gceann amháin nó níos mó d’fhochatagóirí tánaisteacha an ceanglas neamhchomhlíonta a chomhlíonadh trí dhul i muinín roinnt fochonraitheoireachta gnóthais nó trí na méideanna a bhfuil na gnóthais sin cáilithe ina leith a chomhiomlánú?

         (1)  Treoir 2014/24/AE ó Pharlaimint na hEorpa agus ón gComhairle an 26 Feabhra 2014 maidir le soláthar poiblí agus lena n-aisghairtear Treoir 2004/18/CE (IO 2014, L 94, lch. 65)


title: Cás C-216/22: Iarraidh ar réamhrialú ó Verwaltungsgericht Sigmaringen (an Ghearmáin) a taisceadh an 23 Márta 2022 – A.A. v. Bundesrepublik Deutschland

text:
               27.6.2022

               GA

               Iris Oifigiúil an Aontais Eorpaigh

               C 244/17

      Iarraidh ar réamhrialú ó Verwaltungsgericht Sigmaringen (an Ghearmáin) a taisceadh an 23 Márta 2022 – A.A. v. Bundesrepublik Deutschland
      (Cás C-216/22)
      (2022/C 244/22)
      Teanga an cháis: an Ghearmáinis

         An chúirt a rinne an tarchur

      Verwaltungsgericht Sigmaringen

         Páirtithe sna príomhimeachtaí

         Iarratasóir: A.A.

         Cosantóir: Bundesrepublik Deutschland

         Na ceisteanna a tharchuirtear

                  1.

                              a.

                              An bhfuil foráil náisiúnta ar dá réir nach bhfuil athiarratas inghlactha ach i gcás ina bhfuil an staid fhíorasach agus dhlíthiúil a bhí mar bhunús leis an gcinneadh diúltaithe bunaidh tar éis athrú i bhfabhar an iarratasóra ina dhiaidh sin i gcomhréir le hAirteagal 33(2)(d) agus Airteagal 40(2) de Threoir 2013/32/AE? (1)

                              b.

                              An gcuirtear, le hAirteagal 33(2)(d) agus Airteagal 40(2) de Threoir 2013/32, bac ar fhoráil náisiúnta ar dá réir nach gcaitear le cinneadh ó Chúirt Bhreithiúnais an Aontais Eorpaigh (sa chás seo, i dtarchur chun réamhrialú faoi Airteagal 267 CFAE) mar “eilimint nua” nó “imthoisc nua” nó “cinneadh nua” mura gcinntear neamhcomhréireacht idir an fhoráil náisiúnta agus dlí an Aontais leis an gcinneadh sin, ar cinneadh é atá teoranta do léirmhíniú ar dhlí an Aontais? Cad iad na coinníollacha, más iomchuí, nach mór a bheith ann chun breithiúnas de Chúirt Bhreithiúnais an Aontais Eorpaigh, nach ndéantar ann ach léirmhíniú ar dhlí an Aontais, a chur san áireamh mar “eilimint nua” nó “imthoisc nua” nó “cinneadh nua”?

                  2.

                  Más freagra dearfach a thabharfar ar Cheist 1a agus 1b, an gcaithfear Airteagal 33(2)(d) agus Airteagal 40(2) de Threoir 2013/32 a léirmhíniú sa chaoi go gcaithfear breithiúnas de Chúirt Bhreithiúnais an Aontais Eorpaigh ina rialaítear go bhfuil toimhde láidir ann go bhfuil baint idir diúltú do sheirbhís mhíleata a dhéanamh faoi na coinníollacha a leagtar síos in Airteagal 9(2)(e) de Threoir 2011/95/AE (2) agus ceann de na cúig fhoras in Airteagal 10 den Treoir sin a chur san áireamh mar “eilimint nua” nó “imthoisc nua” nó “cinneadh nua”?

                  3.

                              a.

                              An gcaithfear Airteagal 46(1)(a)(ii) de Threoir 2013/32 a léirmhíniú sa chaoi go bhfuil an leigheas breithiúnach i leith cinneadh maidir le do-ghlacthacht arna dhéanamh ag an údarás cinntitheach de réir bhrí Airteagal 33(2)(d) agus Airteagal 40(5) de Threoir 2013/32 teoranta do scrúdú i dtaobh an raibh an ceart ag an údarás cinntitheach gur comhlíonadh na coinníollacha chun a mheas go raibh an t-athiarratas ar thearmann do-ghlactha faoi Airteagal 33(2)(d) agus Airteagal 40(2) agus (5) de Threoir 2013/32?

                              b.

                              Más freagra diúltach a thabharfar ar Cheist 3a, an gcaithfear Airteagal 46(1)(a)(ii) de Threoir 2013/32 a léirmhíniú sa chaoi go gcumhdaíonn an leigheas breithiúnach i gcoinne cinneadh maidir le do-ghlacthacht scrúdú freisin i dtaobh an gcomhlíontar na coinníollacha i leith cosaint idirnáisiúnta a dheonú de réir bhrí Airteagal 2(b) de Threoir 2011/95 má chinneann an chúirt, tar éis di a scrúdú féin a dhéanamh, nach gcomhlíontar na coinníollacha chun an t-athiarratas ar thearmann a dhiúltú toisc é a bheith do-ghlactha?

                              c.

                              Más freagra dearfach a thabharfar ar Cheist 3b, an gcuirtear ceangal le cinneadh den sórt sin ón gcúirt go bhfuil na ráthaíochtaí speisialta nós imeachta faoin tríú habairt d’Airteagal 40(3) in éineacht leis na rialacha i gCaibidil II de Threoir 2013/32 tugtha don iarratasóir ar dtús? An féidir leis an gcúirt an nós imeachta sin a sheoladh í féin nó an gcaithfeadh sí – tar éis di, más gá, na himeachtaí dlí a chur ar fionraí – é a tharmligean chuig an údarás cinntitheach? An féidir leis an iarratasóir comhlíonadh na ráthaíochtaí nós imeachta sin a tharscaoileadh?

         (1)  Treoir 2013/32/AE ó Pharlaimint na hEorpa agus ón gComhairle an 26 Meitheamh 2013 maidir le nósanna imeachta coiteanna chun stádas cosanta idirnáisiúnta a dheonú agus a tharraingt siar (IO 2013 L 180, lch. 60).

         (2)  Treoir 2011/95/AE ó Pharlaimint na hEorpa agus ón gComhairle an 13 Nollaig 2011 maidir le caighdeáin i dtaca le cáiliú náisiúnach tríú tír nó daoine gan stát mar thairbhithe de chosaint idirnáisiúnta, ar mhaithe le stádas aonfhoirmeach do dhídeanaithe nó do dhaoine atá incháilithe le haghaidh cosanta coimhdí agus inneachar na cosanta a thugtar (IO 2011 L 337, lch. 9).


title: Cás C-222/22: Iarraidh ar réamhrialú ón Verwaltungsgerichtshof (an Ostair) a taisceadh an 29 Márta 2022 – Bundesamt für Fremdenwesen und Asyl

text:
               27.6.2022

               GA

               Iris Oifigiúil an Aontais Eorpaigh

               C 244/18

      Iarraidh ar réamhrialú ón Verwaltungsgerichtshof (an Ostair) a taisceadh an 29 Márta 2022 – Bundesamt für Fremdenwesen und Asyl
      (Cás C-222/22)
      (2022/C 244/23)
      Teanga an cháis: an Ghearmáinis

         An chúirt a rinne an tarchur

      Verwaltungsgerichtshof

         Páirtithe sna príomhimeachtaí

         Achomharcóir ar phointe dlí: Bundesamt für Fremdenwesen und Asyl

         Páirtí leasmhar: JF

         An cheist a tharchuirtear

      An gcaithfear Airteagal 5(3) de Threoir 2011/95/AE ó Pharlaimint na hEorpa agus ón gComhairle an 13 Nollaig 2011 maidir le caighdeáin i ndáil le cáiliú náisiúnach tríú tír nó daoine gan stát mar thairbhithe de chosaint idirnáisiúnta, ar mhaithe le stádas aonfhoirmeach do dhídeanaithe nó do dhaoine atá incháilithe le haghaidh cosanta coimhdí agus inneachar na cosanta a thugtar (athmhúnlú) (1) a léirmhíniú sa chaoi go gcuirtear bac ar fhoráil Bhallstáit ar dá réir nach dtugtar, de ghnáth, an stádas mar dhuine i dteideal tearmainn do náisiúnach eachtrach a chuireann isteach athiarratas nuair atá an baol géarleanúna bunaithe ar imthosca a chruthaigh an náisiúnach eachtrach féin tar éis dó a thír thionscnaimh a fhágáil, ach amháin i gcás ina bhfuil gníomhaíochtaí a cheadaítear san Ostair i gceist agus má chruthaítear ina leith gurb ionann iad agus léiriú agus leanúint d’áitiúis a bhí aige cheana sa thír thionscnaimh?

         (1)  IO 2011 L 337, lch. 9.


title: Cás C-244/22: Iarraidh ar réamhrialú ón Fővárosi Törvényszék (an Ungáir) a taisceadh an 6 Aibreán 2022 – NQ v Mara-Tóni Bt.

text:
               27.6.2022

               GA

               Iris Oifigiúil an Aontais Eorpaigh

               C 244/18

      Iarraidh ar réamhrialú ón Fővárosi Törvényszék (an Ungáir) a taisceadh an 6 Aibreán 2022 – NQ v Mara-Tóni Bt.
      (Cás C-244/22)
      (2022/C 244/24)
      Teanga an cháis: an Ungáiris

         An chúirt a rinne an tarchur

      Fővárosi Törvényszék

         Páirtithe sna príomhimeachtaí

         Iarratasóir: NQ

         Cosantóir: Mara-Tóni Bt.

         Idiragraithe: Foudre Kft. agus Tasavill Bt.

         Na ceisteanna a tharchuirtear:

                  1)

                  An gcumhdaítear le raon feidhme Airteagail 3(1)(b) de Threoir 2008/104/CE (1) gnóthas a fhostaíonn, gan údarú stáit, oibrithe, a oibríonn, déanta na fírinne, do phríomhaí dá cuid i gcáil sannaí?

                  2)

                  An gcumhdaítear le raon feidhme Airteagail 3(1)(b) de Threoir [2008/104] oibrithe a bhfuil caidreamh fostaíochta acu le gnóthas a shannann iad le creat an chonartha oibrithe, ar ghnóthas eile chun críche oibre, agus an cumann a thugann fostaíocht dóibh an ceann a sholáthraíonn an t-ábhar, na huirlisí agus na treoracha riachtanacha dóibh chun an obair a dhéanamh?

                  3)

                  Sa mhéid, bunaithe ar an méid sin thuas, go gcaithfear an t-iarratasóir agus na leictreoirí a cháiliú mar oibrithe gníomhaireachta sealadacha do ghníomhaireacht oibre sealadaí, an leantar dá mheas gurb ionann aonad eacnamaíoch agus grúpa áirithe saothair, a leanann do ghníomhaíocht eacnamaíoch a dhéanamh do ghnóthais éagsúla a bhaineann leis an gcomhluadar céanna, fiú amháin nuair atá na gnóthais seo in éagmais údarú stáit chun sannadh sealadach oibrithe le gníomhaireachtaí oibre sealadaí a chur i bhfeidhm go dleathach, ní i gcáil sannóra ná i gcáil sannaí, agus á chur san áireamh chomh maith, i gcás an tsannta sealadaigh oibrithe ar ghníomhaireachtaí oibre sealadaí, nár déanadh, i bprionsabal, aistriú sócmhainní?

                  4)

                  Sa mhéid go gcáilítear na hoibrithe thuasluaite mar aonad eacnamaíoch, agus iad i gcáil ghrúpa saothair áirithe chomh maith, an gcumhdaítear iad le raon feidhme Airteagail 1(1) de Threoir 2001/23/CE, (2) d’ainneoin gur oibrithe gníomhaireachta sealadacha do ghníomhaireacht oibre sealadaí iad?

         (1)  Treoir 2008/104/CE ó Pharlaimint na hEorpa agus ón gComhairle an 19 Samhain 2008 maidir le hobair ghníomhaireachta shealadach (IO L 327, 5.12.2008, lch. 9).

         (2)  Treoir 2001/23/CE ón gComhairle an 12 Márta 2001 maidir le comhfhogasú dhlíthe na mBallstát a bhaineann le cosaint chearta na bhfostaithe i gcás aistriú gnóthas, gnóthaí nó codanna de ghnóthais nó de ghnóthaí (IO L 82, 22.3.2001, lch. 16.).


title: Cás C-262/22 P: Achomharc arna thabhairt an 18 Aibreán 2022 ag QI, QJ, QL, QM, QN, QP, QQ, QT, QU, QW, QX i gcoinne bhreithiúnais na Cúirte Ginearálta (an Tríú Dlísheomra) a tugadh an 9 Feabhra 2022 i gCás T-868/16, QI agus páirtithe eile v an Coimisiún agus BCE

text:
               27.6.2022

               GA

               Iris Oifigiúil an Aontais Eorpaigh

               C 244/19

      Achomharc arna thabhairt an 18 Aibreán 2022 ag QI, QJ, QL, QM, QN, QP, QQ, QT, QU, QW, QX i gcoinne bhreithiúnais na Cúirte Ginearálta (an Tríú Dlísheomra) a tugadh an 9 Feabhra 2022 i gCás T-868/16, QI agus páirtithe eile v an Coimisiún agus BCE
      (Cás C-262/22 P)
      (2022/C 244/25)
      Teanga an cháis: an Béarla

         Páirtithe

         Achomharcóirí: QI, QJ, QL, QM, QN, QP, QQ, QT, QU, QW, QX (ionadaithe: S. Pappas, A. Pappas, avocats)

         Páirtithe eile sna himeachtaí: an Coimisiún Eorpach, an Banc Ceannais Eorpach, Comhairle an Aontais Eorpaigh, an Chomhairle Eorpach, QK, QO, QR, QS, QV

         An t-ordú atá á lorg

      Iarrann na hAchomharcóirí ar an gCúirt Bhreithiúnais:

                  —

                  an breithiúnas atá faoi achomharc a chur ar ceal;

                  —

                  an cás a tharchur ar ais chuig an gCúirt Ghinearálta;

                  —

                  a ordú do na cosantóirí a gcostais féin agus costais na nAchomharcóirí sna himeachtaí seo a íoc.

         Saincheisteanna dlí agus príomhargóintí

      Leis an achomharc seo, iarrann na hAchomharcóirí ar an gCúirt Bhreithiúnais athbhreithniú a dhéanamh ar an mbreithiúnas faoi achomharc agus é a chur ar ceal, lena toil, ar bhonn dhá shaincheist dlí:
      Ar an gcéad dul síos, is neamhleor an scrúdú arna dhéanamh ag an gCúirt Ghinearálta ar an tríú saincheist maidir le neamhdhleathacht an iarratais, lena n-éilítear sárú sách tromchúiseach ar an gceart chun maoine arna ráthú le hAirteagal 17(1) den Chairt. Dá réir sin, rinneadh an ceart ag na hAchomharcóirí chun maoine a chur chun mífheidhme agus a shárú de thoradh an scrúdaithe mhíchirt seo.
      Ar an dara dul síos, sháraigh an Chúirt Ghinearálta prionsabal na comhréireachta.


title: Cás C-278/22: Iarraidh ar réamhrialú ón Upravni sud u Zagrebu (an Chróit) a taisceadh an 22 Aibreán 2022 – ANTERA d.o.o. v Hrvatska agencija za nadzor financijskih usluga

text:
               27.6.2022

               GA

               Iris Oifigiúil an Aontais Eorpaigh

               C 244/20

      Iarraidh ar réamhrialú ón Upravni sud u Zagrebu (an Chróit) a taisceadh an 22 Aibreán 2022 – ANTERA d.o.o. v Hrvatska agencija za nadzor financijskih usluga
      (Cás C-278/22)
      (2022/C 244/26)
      Teanga an cháis: an Chróitis

         An chúirt a rinne an tarchur

      Upravni sud u Zagrebu

         Páirtithe sna príomhimeachtaí

         Iarratasóir: ANTERA d.o.o.

         Cosantóir: Hrvatska agencija za nadzor financijskih usluga

         Na ceisteanna a tharchuirtear:

                  1.

                  An dtagann seirbhísí léasaithe oibriúcháin agus/nó carr ar cíos go fadtéarmach faoi raon feidhme Threoir 2006/123/CE (an Treoir um Sheirbhísí), (1) mar a shonraítear sa Lámhleabhar maidir le cur chun feidhme na Treorach um Sheirbhísí an 13 Márta 2008 a d’eisigh an Ard-Stiúrthóireacht um an Margadh Inmheánach? Ar cheart eintiteas a bhíonn ag gabháil do léasú oibriúcháin (seachas léasú airgeadais) agus/nó carr ar cíos go fadtéarmach a mheas mar institiúid airgeadais de réir bhrí Airteagal 4(1)(26) de Rialachán (AE) Uimh. 575/2013? (2)

                  2.

                  I gcás freagra dearfach ar an gcéad cheist thuas, agus freagra diúltach ar an dara ceist, dá dtabharfaí don Hrvatska agencija za nadzor financijskih usluga (Gníomhaireacht na Cróitise um maoirseoireacht ar sheirbhísí airgeadais) an chumhacht chun maoirseacht a dhéanamh ar sholáthar seirbhísí léasaithe oibriúcháin agus/nó carr ar cíos go fadtéarmach de bhun Airteagal 6(1) den Dlí um Léasú, agus chun ceanglais agus srianta breise a fhorchur ar ghnóthais a bhíonn ag gabháil do na gníomhaíochtaí sin, an mbeadh an méid sin de réir Airteagal 49 den Chonradh ar Fheidhmiú an Aontais Eorpaigh, arna léamh i gcomhar le hAirteagail 9 go 13 de Threoir 2006/123/CE?

                  3.

                  An gá Airteagal 49 den Chonradh ar Fheidhmiú an Aontais Eorpaigh agus Airteagail 9 go 13 de Theoir 2006/123/CE, in imthosca amhail iad siúd atá i gceist sa chás seo, inar mian le máthairghnóthas ó Bhallstát amháin soláthar a dhéanamh i mBallstát eile, trí fhoghnóthas, ar sheirbhísí den chineál céanna agus na seirbhísí a sholáthraíonn sé sa Bhallstát bunaidh, a léirmhíniú go gceadaítear le dlí náisiúnta (an Dlí um Léasú) ceanglais agus srianta breise a fhorchur ar an bhfoghnóthas agus leis sin bac a chur ar ghabháil don ghníomhaíocht faoi thrácht nó a bhaint dá tarraingteacht.

         (1)  Treoir 2006/123/CE ó Pharlaimint na hEorpa agus ón gComhairle an 12 Nollaig 2006 maidir le seirbhísí sa mhargadh inmheánach (IO L 376, lch. 36.)

         (2)  Rialachán (AE) Uimh. 575/2013 ó Pharlaimint na hEorpa agus ón gComhairle an 26 Meitheamh 2013 maidir le ceanglais stuamachta i gcomhair institiúidí creidmheasa agus gnólachtaí infheistíochta, agus lena leasaítear Rialachán (AE) Uimh. 648/2012 (IO 2013 L 176, lch. 1).